open-index/open-wikipedia-markdown huggingface dataset:
സംഭാവ്യത

നിഗമനങ്ങളുടെ അടിസ്ഥാനത്തിൽ സംഭവങ്ങൾ നടക്കുന്നതിനോ വ്യതിചലിക്കാനോ ഉള്ള സാഹചര്യം സാഖ്യകമായോ അല്ലാതെയോ പ്രസ്താവിക്കുന്നതിനെ **സംഭാവ്യത** () എന്നു പറയുന്നു. 

ഗണിതത്തിൽ ചില സന്ദർഭങ്ങളിൽ, വസ്തുക്കളുടെ അംഭവങ്ങളുടെ അല്ലെങ്കിൽ വ്യക്തികളുടെ കൂട്ടത്തെ മുഴുവൻ നേരിട്ടുകണ്ട് പഠിക്കുവാൻ കഴിയുകയില്ല. അത്തരം സന്ദർഭങ്ങളിൽ, അവയുടെ ഒരു അംശം (sample) സമസ്തത്തിന്റെ ഒരു പ്രതിനിധിയായി എടുത്തു വിശകലനം ചെയ്ത്, സമസ്തത്തിന്റെ ഗുണങ്ങളെപ്പറ്റി പൊതുനിഗമനങ്ങളിലെത്താൻ കഴിയും. ഈ സാംഖ്യികശാഖയാണ് ആഗമനസാംഖ്യികം (inductive statistics). ഇത്തരം നിഗമനങ്ങൾ പൂർണ്ണസത്യങ്ങളാണെന്നു പറയാനാവാത്തതിനാൽ, സംഭാവ്യത യിലാണു നിഗമനങ്ങൾ പ്രസ്താവിക്കപ്പെടുന്നത്.

## ഗണിതം
ഒരു പ്രവൃത്തിയുടെ സംഭാവ്യത 0 ത്തിനും 1 നും ഇടയിലായിരിക്കും. P എന്നത് സംഭാവ്യതയെ സൂചിപ്പിക്കാൻ ഉപയോഗിക്കുന്നു. 

## പുറത്തേക്കുള്ള കണ്ണികൾ
വർഗ്ഗം:സംഭാവ്യത

ഉദാഹരണം : ഒരു ഡൈസ് പരിഗണിക്കുക. ഡൈസ് ടോസ്സ് ചെയ്യുമ്പോൾ 3 എന്നുള്ള വശം വരാനുള്ള സംഭാവ്യത=1/6.
കാരണം: ഡൈസിനു ആകെ ഉള്ള വശങ്ങൾ 6 (1,2,3,4,5,6),സംഭവിച്ചത് ഒരു വശം.
ഹാക്സ്ബിൽ കടലാമ

വംശനാശ ഭീഷണി നേരിടുന്ന ഒരിനം കടലാമയാണ് **ഹാക്സ്ബിൽ**. (ശാസ്ത്രീയനാമം:*Eretmochelys imbricata*). കരീബിയൻ കടൽ, അറ്റ്ലാന്റിക് സമുദ്രം, ഇന്ത്യൻ മഹാസമുദ്രം, ശാന്തസമുദ്രം എന്നിവിടങ്ങളിൽ മാത്രമാണ് ഇവ കാണപ്പെടുന്നത്. 1972-ലെ ഇന്ത്യൻ വന്യജീവി നിയമപ്രകാരം സംരക്ഷണം അർഹിക്കുന്ന ഇനമാണിത്. പ്രായപൂർത്തിയായ ആമയുടെ പുറംതോടിന്റെ ഉപരിവക്രത്തിന് 80 സെന്റീമീറ്റർ വരെ നീളവും ആമയ്ക്ക് 55 കിലോ വരെ ഭാരവും ഉണ്ടാകും. 

2005 വരെയുള്ള കണക്കുകൾ പ്രകാരം ആകെ 10000 ഹാക്സ്ബില്ലുകൾ മാത്രമേ അവശേഷിക്കുന്നുള്ളൂ.

## അവലംബം

## പുറത്തേക്കുള്ള കണ്ണികൾ
* US National Marine Fisheries Service hawksbill sea turtle page
* Florida Sea Turtle information  Florida Fish and Wildlife Conservation Commission Fish and Wildlife Research Institute 
* WWF-Malaysia's Hawksbill Turtles Satellite Telemetry Website WWF-Malaysia's website featuring the journey of two satellite tracked hawksbill turtles and other information about hawksbill sea turtles in the region of Malacca, Malaysia.
* Seaturtle.org Home to sea turtle conservation efforts such as the Marine Turtle Research Group and publisher of the Marine Turtle Newsletter.
* Hawksbill Turtle in Bocas Del Toro 

വർഗ്ഗം:കടലാമകൾ
പ്രകൃതിക്ഷോഭം

മനുഷ്യനും ഇതര ജീവജാലങ്ങൾക്കും അവയുടെ ചുറ്റുപാടിനും  സാരമായ നാശനഷ്ടങ്ങൾ വരുത്തുന്ന രീതിയിൽ പ്രകൃതിയിൽസംഭവിക്കുന്ന മാറ്റങ്ങളെയാണ് **പ്രകൃതിക്ഷോഭം** എന്നു പറയുന്നത്. പ്രകൃതി ക്ഷോഭങ്ങളെ അവയുടെ ഉൽഭവത്തിന്റെ  അടിസ്ഥാനത്തിൽ പലതായി തരം തിരിക്കാവുന്നതാണ്.

## ഭൗമോപരിതല ക്ഷോഭങ്ങൾ
*മണ്ണിടിച്ചിൽ/ഉരുൾപൊട്ടൽ
*അഗ്നിപർവ്വത സ്ഫോടനം/ലാവാ പ്രവാഹം
*ഹിമാനീപതനം
*ഭൂകമ്പം

## ജല/സമുദ്ര ക്ഷോഭങ്ങൾ
*വെള്ളപ്പൊക്കം
*സുനാമി

## കാലാവസ്ഥ വ്യതിയാന ക്ഷോഭങ്ങൾ
*ചുഴലിക്കാറ്റ്
*ടൊർണാഡോ
*വരൾച്ച
*മഞ്ഞു കാറ്റ്
*ആലിപ്പഴം
*അത്യുഷ്ണം

## മറ്റുള്ളവ
*കാട്ടുതീ

## ബഹിരാകാശ പ്രകൃതി പ്രതിഭാസങ്ങൾ
ഇപ്പോൾ നമ്മൾ നമ്മുടെ ബഹിരാകാശത്ത് ഭീഷണി നേരിടുന്നു.നമ്മുടെ ബഹിരാകാശത്ത് ഇപ്പോൾ വളരെ അധികം മാലിന്യങ്ങൾ ഉണ്ട്.**സ്പെയ്സ് റോക്കറ്റുകളുടെ യും സാറ്റലൈറ്റ് കളുടെയും** മാലിന്യം തിങ്ങി നിറയുകയാണ് നമ്മുടെ ബഹിരാകാശത്ത്.ഈ മാലിന്യങ്ങൾ നമ്മുടെ ബഹിരാകാശത്തെ മലിനീകരികുകയാണ്.

## പ്രകൃതിദുരന്ത നിവാരണ ദിനം

ഒരു പരിധി വരെ മനുഷ്യരുടെ നിയന്ത്രണങ്ങൾക്കുമപ്പുറത്താണ് പ്രകൃതിദുരന്തങ്ങൾ. ഐക്യരാഷ്ട്രസഭയുടെ ആഹ്വാനപ്രകാരം 2009 മുതൽ ഒക്ടോബർ 13 ലോക പ്രകൃതിദുരന്ത നിവാരണ ദിനമായി ആചരിക്കുന്നു. ലോക പ്രകൃതിദുരന്ത നിവാരണദിനം
വർധിച്ചു വരുന്ന പ്രകൃതിദുരന്തങ്ങൾ  നിയന്ത്രിക്കുന്നതിന് ലോക മനഃസാക്ഷിയെ ഉണർത്തുന്നതിനാണ് ഇത്തരമൊരു ദിനാചരണം ഏറ്റെടുക്കാൻ ഐക്യരാഷ്ട്രസഭ മുന്നോട്ട് വന്നത്.

## അവലംബം
നോസ്റ്റോലഗ്മ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***നോസ്റ്റോലഗ്മ*** - ***Nostolachma***.

## സ്പീഷിസുകൾ
പട്ടിക അപൂർണ്ണം.

* *[[Nostolachma crassifolia|നോസ്റ്റോലഗ്മ ക്രാസിഫോളിയ]]*, (Gamble) Deb. & Lahiri

വർഗ്ഗം:നോസ്റ്റോലഗ്മ
നോസ്റ്റോലഗ്മ ക്രാസിഫോളിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ നോസ്റ്റോലഗ്മയിലെ ഒരു സ്പീഷിസാണ്  ***നോസ്റ്റോലഗ്മ ക്രാസിഫോളിയ*** - ***Nostolachma crassifolia***. ഇന്ത്യയിൽ കേരളത്തിലും തമിഴ്നാട്ടിലുമാണ് ഇവ സർവ്വസാധാരണമായി കാണുന്നത്. ഇന്നിവ വംശനാശത്തിന്റെ വക്കിലാണ്. കേരള-തമിഴ്നാട് അതിർത്തിൽ ആനമല മലനിരകളിലാണ് ഇവ വളരെയധികം കണ്ടിട്ടുള്ളത്. അഗസ്ത്യമലയിലും ഇവ കാണുന്നു.

## അവലംബം
* World Conservation Monitoring Centre 1998.  ''Nostolachma crassifolia'' .   2006 IUCN Red List of Threatened Species.   Downloaded on 22 August 2007.

വർഗ്ഗം:നോസ്റ്റോലഗ്മ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഗ്രെയിൽ

Gravity Recovery and Interior Laboratory എന്നതിന്റെ ചുരുക്കപ്പേരാണ് ഗ്രെയിൽ(GRAIL). ഗ്രെയിൽ എ, ഗ്രെയിൽ ബി എന്നീ രണ്ടു പേടകങ്ങളാണ് ഈ പദ്ധതിയിലുള്ളത്. ചന്ദ്രന്റെ കാന്തിക ഭൂപടം തയ്യാറാക്കുന്നതിനും ആന്തരഘടന പഠിക്കുന്നതിനും വേണ്ടിയുള്ള നാസയുടെ പദ്ധതിയുടെ ഭാഗമാണിവ. 2011 സെപ്റ്റംബർ 10ന് ഡെൽറ്റ II റോക്കറ്റ് ഉപയോഗിച്ചാണ് ഇവ വിക്ഷേപിച്ചത്.

സൂര്യനും ചന്ദ്രനും ഇടയിലുള്ള L1 എന്ന ലാഗ്രാൻഷെ ബിന്ദുവിലായിരിക്കും ഇവയുടെ സ്ഥാനം. ഇത് ഊർജ്ജോപഭോഗം വളരെയേറെ കുറക്കുന്നതിനു സഹായിക്കും. 90 ദിവസമാണ് ഇതിന്റെ നിരീക്ഷണ കാലാവധിയായി നിശ്ചയിച്ചിരിക്കുന്നത്. ഗ്രെയിൽ എ 2011 ഡിസംബർ 31നും ഗ്രെയിൽ ബി 2012 ജനുവരി 1നുമാണ് ചന്ദ്രന്റെ ഭ്രമണപഥത്തിൽ പ്രവേശിച്ചു.

## ഉദ്ദേശ്യങ്ങൾ
left|150px|thumb|വിക്ഷേപണം
ചന്ദ്രന്റെ ഗുരുത്വമണ്ഡലത്തെയും ഭൂമിശാസ്ത്രഘടനെയെയും കുറിച്ചുള്ള പുതിയ വിവരങ്ങൾ ലഭ്യമാക്കുക, പുതിയ വിവരങ്ങൾ ഉൾക്കൊള്ളിച്ചുകൊണ്ട് ഗുരുത്വമണ്ഡലത്തിന്റെ മാപ്പ് തയ്യാറാക്കുക എന്നിവയാണ് പ്രധാന ദൗത്യം.

### പ്രാഥമിക ലക്ഷ്യങ്ങൾ
right|thumb|ലോഗോ
*ചന്ദ്രോപരിതലത്തിന്റെ വിശദമായ മാപ് തയ്യാറാക്കുക.
*ചന്ദ്രന്റെ അസന്തുലിതമായ താപവ്യതിയാനങ്ങളെ കുറിച്ച് പഠിക്കുക
*ആഘാതഗർത്തങ്ങളെ കുറിച്ച് പഠിക്കുക.
*ശിലാപരിണാമത്തെയും കാന്തികതയെയും കുറിച്ചു പഠിക്കുക.
*ചന്ദ്രന്റെ ആന്തരഘടനയെ കുറിച്ച് പഠിക്കുക.
എന്നിവയാണ് പ്രാഥമിക ലക്ഷ്യങ്ങൾ. 90 ദിവസം നീണ്ടുനിൽക്കുന്ന ഈ പ്രോജക്റ്റിൽ നിന്നും ലഭിക്കുന്ന വിവരങ്ങൾ വിശകലനം ചെയ്യാൻ 12 മാസങ്ങൾ എടുക്കും.

## അവലംബം

## പുറത്തേക്കുള്ള കണ്ണികൾ
http://www.nasa.gov/mission_pages/grail/news/grail20120101.html 
വർഗ്ഗം:ബഹിരാകാശപദ്ധതികൾ
വർഗ്ഗം:ചന്ദ്രൻ
റിച്ച പനായ്

ഒരു ഇന്ത്യൻ ചലച്ചിത്ര അഭിനേത്രിയും മോഡലുമാണ് **റിച്ച പനായ്**. പരസ്യ ചിത്രങ്ങളിലൂടെ പ്രശസ്തയായ റിച്ച ആൽബർട് ആന്റണി സംവിധാനം ചെയ്ത 2011ൽ പുറത്തിറങ്ങിയ വാടാമല്ലി എന്ന മലയാള സിനിമയിലൂടെ ചലച്ചിത്രരംഗത്ത് അരങ്ങേറ്റം കുറിച്ചു .
## ജീവിതരേഖ
ഉത്തർപ്രദേശിലെ ലക്നൗവിൽ ജനിച്ചു .ബാല്യകാലം മുഴുവൻ ചിലവഴിച്ചത് ഡൽഹിയിലായിരുന്നു .മാതാപിതാക്കളുടെ ഒറ്റ മകളായ റിച്ചക്ക് ഒരു സഹോദരനുണ്ട് .
ഭീമാ ഗോൾഡ് ജ്വല്ലറിയുടെ പരസ്യ ചിത്രത്തിലൂടെ പ്രേഷകർക്കു മുന്നിലെത്തിയ റിച്ച ജനങ്ങളുടെ ആരാധനാപാത്രമായി .കുറച്ച് തെലുങ്ക് സിനിമകളിൽ ചെറിയ വേഷങ്ങൾ അഭിനയിച്ച റിച്ച ആൽബർട് ആന്റണി സംവിധാനം നിർവ്വഹിച്ച വാടാമല്ലി എന്ന സിനിമയിലൂടെ ചലച്ചിത്രരംഗത്തേക്ക് കടന്നുവരികയും തുടർന്ന് സാൻവിച്ച് ,
ബാങ്കോക് സമ്മർ എന്നീ മലയാള സിനിമകളിൽ അഭിനയിക്കുകയും ചെയ്തു .മോഡലിങ്ങ് രംഗത്ത് പ്രശസ്തയായ റിച്ചയ്ക്ക് മിസ്സ് ഇന്ത്യ പുരസ്കാരങ്ങൾ ലഭിച്ചിട്ടുണ്ട് .
## പുറത്തേക്കുള്ള കണ്ണികൾ
*വിവരങ്ങൾ
*of Bheema

വർഗ്ഗം:1993-ൽ ജനിച്ചവർ
വർഗ്ഗം:ഫെബ്രുവരി 24-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
സിഡ്നി ഓപ്പറ ഹൗസ്

ശില്പഭംഗി കൊണ്ട് ആയിരക്കണക്കിന് വിനോദസഞ്ചാരികളെ ആകർക്കുന്ന അതിമനോഹരമായ കെട്ടിടമാണ് ഓസ്ട്രേലിയൻ നഗരമായ സിഡ്നിയിലെ **ഓപ്പറാ ഹൗസ്**. സിഡ്നിയിലെ നദിക്കരയിൽ അത്യാധുനിക സംവിധാനങ്ങളോടെ ഈ ഓപ്പറാ ഹൗസ് 1973- ലാണ് നിർമ്മിച്ചത്. നഗരത്തിലെ കലാകാരന്മാർക്കും പൊതുജനങ്ങൾക്കും ഓപ്പറ(സംഗീത നാടകം) പോലുള്ള കലാസൃഷ്ടികൾ അവതരിപ്പിക്കുന്നതിനു വേദിയൊരുക്കുകയായിരുന്നു ഈ കെട്ടിടം നിർമ്മിച്ചതിന്റെ ലക്ഷ്യം. ഇതളുകൾ വിടർത്തി വിരിയാൻ തുടങ്ങുന്ന താമരപ്പൂവിന്റെ ആകൃതിയിലാണ് ഈ കെട്ടിടം. ഇതിന്റെ പണി പൂർത്തിയാക്കാൻ 16 വർഷങ്ങളെടുത്തു.

## പുറത്തേക്കുള്ള കണ്ണികൾ

വർഗ്ഗം:ഓസ്ട്രേലിയയിലെ നിർമ്മിതികൾ
വർഗ്ഗം:ഓസ്ട്രേലിയയിലെ ലോകപൈതൃകകേന്ദ്രങ്ങൾ
നൗക്ലിയ ഗാഗീന

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ നൗക്ലിയയിലെ ഒരു സ്പീഷിസാണ് ***നൗക്ലിയ ഗാഗീന*** - ***Nauclea gageana***. ഇന്ത്യയിലാണ് ഇവ സർവ്വസാധാരണമായി കാണുന്നത്. ആവാസമേഖലയിൽ ഇവ വംശനാശത്തിന്റെ വക്കിലാണ്. 

## അവലംബം
* World Conservation Monitoring Centre 1998.  ''Nauclea gageana''.   2006 IUCN Red List of Threatened Species.   Downloaded on 22 August 2007.

വർഗ്ഗം:നൗക്ലിയ
കേരള റോഡ്‌വെയ്സ് പ്രൈവറ്റ് ലിമിറ്റഡ്

1962ൽ കോഴിക്കോട് ആരംഭിച്ച സ്വകാര്യ പാഴ്സൽ സർവ്വീസ് സ്ഥാപനമാണ് **കേരള റോഡ്‌വെയ്സ് പ്രൈവറ്റ് ലിമിറ്റഡ്**. ഇന്ത്യയിലെ ഒട്ടു മിക്ക സംസ്ഥാനങ്ങളിലും ഇപ്പോൾ സർവ്വീസ് നടത്തുന്നു. കോഴിക്കോടാണ് പ്രധാന കാര്യാലയം. ചെന്നൈയിലും ഒരു കേന്ദ്രകാര്യാലയം ഉണ്ട്. അതിനാൽ കേരളത്തിലെ വളരെ പഴക്കം ചെന്ന ഒരു കമ്പനിയാണ് ഇത്. ആയിരക്കണക്കിനു പേർ നേരിട്ടും അല്ലാതെയും ജോലി ചെയ്യുന്നു. വി.കെ. മൊയ്തു എന്ന കോഴിക്കോട് സ്വദേശിയാണ് സ്ഥാപനം ആരംഭിച്ചത്. 

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
വർഗ്ഗം:കേരളത്തിലെ വ്യവസായസ്ഥാപനങ്ങൾ
ലോക അങ്ങാടിക്കുരുവി ദിനം

[thumb|right|250px|[അങ്ങാടിക്കുരുവി]]

അങ്ങാടിക്കുരുവികളുടെ സംരക്ഷണം ലക്ഷ്യമിട്ട് ജനങ്ങളിൽ അവബോധം വളർത്തുവാനായി ആചരിക്കുന്ന ദിനമാണ് **വേൾഡ് ഹൗസ് സ്പാരോ ഡേ** അഥവാ **ലോക അങ്ങാടിക്കുരുവി ദിനം**. 2011 മുതൽ മാർച്ച് 20-നാണ് ഈ ദിനം ആചരിക്കുന്നത്. നേച്ചർ ഫോർ എവർ എന്ന സംഘടനയാണ് ഈ പരിപാടിക്ക് തുടക്കമിട്ടത്. നാസിക്കിൽ വീട്ടു കുരുവിയെ സഹായിക്കുന്ന ജോലി ആരംഭിച്ച മുഹമ്മദ് ദിലാവർ എന്ന ഇന്ത്യൻ സംരക്ഷകനാണ് നേച്ചർ ഫോർ എവർ സൊസൈറ്റി ആരംഭിച്ചത്. കൂടാതെ ടൈം തന്റെ പരിശ്രമങ്ങൾക്ക് 2008 ലെ "പരിസ്ഥിതി വീരന്മാരിൽ" ഒരാളായി അദ്ദേഹത്തെ തിരഞ്ഞെടുക്കപ്പെട്ടു.

കീടനാശിനികളുടെ ഉപയോഗം, മൊബൈൽ ടവറുകളിൽ നിന്നുള്ള വികിരണങ്ങൾ, ആവാസവ്യവസ്ഥയുടെ തകർച്ച, എന്നീ പ്രധാന കാരണങ്ങളാലാണ് ഇന്നിവ വേഗത്തിൽ അപ്രത്യക്ഷമായിക്കൊണ്ടിരിക്കുന്നത്. ബ്രിട്ടനിലെ റോയൽ സൊസൈറ്റി ഫോർ പ്രൊട്ടക്ഷൻസ് ഓഫ് ബേർഡ്സ്, നേച്ചർ ഫോർ എവർ സൊസൈറ്റി എന്നീ സംഘടനകളാണ് അങ്ങാടിക്കുരുവികളുടെ സംരക്ഷണം ഏറ്റെടുത്തു നടത്തുന്നത്.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബൈറ്റ്

വർഗ്ഗം:വിശേഷദിനങ്ങൾ
വർഗ്ഗം:മാർച്ച് 20
നെഹ്രു ആർട്സ് ആന്റ് സയൻസ് കോളേജ്, കാഞ്ഞങ്ങാട്

കാസർഗോഡ് ജില്ലയിലെ കാഞ്ഞങ്ങാടിനടുത്ത് പടന്നക്കാട് എന്ന സ്ഥലത്ത് സ്ഥിതി ചെയ്യുന്ന ഒരു ആർട്സ് ആന്റ് സയൻസ് കോളേജാണ് **നെഹ്രു ആർട്സ് ആന്റ് സയൻസ് കോളേജ്, കാഞ്ഞങ്ങാട്**. കണ്ണൂർ സർവ്വകലാശാലയോട് അഫിലിയേറ്റ് ചെയ്തിരിക്കുന്ന ഈ കോളേജിനു് നാക്കിന്റെ ഏ  ഗ്രേഡുമുണ്ട്. 

## കോഴ്സുകൾ
*ബികോം
*ബി.എ. എക്കോണമിക്സ്
*ബി.എ. ഹിസ്റ്ററി
*ബി.എസ്.സി. മാത്തമാറ്റിക്സ്
*ബി.എസ്.സി. ഫിസിക്സ്
*ബി.എസ്.സി. പ്ലാന്റ് സയൻസ്
*ബി.എസ്.സി. പോളിമർ കെമിസ്ട്രി
*ബി.എസ്.സി. സ്റ്റാറ്റിസ്റ്റിക്സ്
*ബി.എസ്.സി. സുവോളജി
*എം.എ. ഇംഗ്ലീഷ് ഭാഷയും സാഹിത്യവും
*എം.എ. ഹിസ്റ്ററി
*എം.എ. ഫിസിക്സ്
*എം.എസ്.സി. ഫിസിക്സ്
*എം.എസ്.സി. സ്റ്റാറ്റിസ്റ്റിക്സ്
*പി.എച്ച്.ഡി. സ്റ്റാറ്റിസ്റ്റിക്സ്
*ബി.എ മലയാളം

## അവലംബം

## പുറമെ നിന്നുള്ള കണ്ണികൾ

വർഗ്ഗം:കാസർഗോഡ് ജില്ലയിലെ കലാലയങ്ങൾ
വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും
പെഡോപെന്ന

തെറാപ്പോഡ വിഭാഗത്തിൽ മിനിറാപ്റ്റർ എന്ന ഉപ ഗണം ആയ ഒരു ചെറിയ ദിനോസർ ആണ് **പെഡോപെന്ന**. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ് . ഒരു പക്ഷെ തൂവലുകൾ ഉള്ള ദിനോസറുകളിൽ ഏറ്റവും പുരാതന ഇനം ആയിരിക്കും ഇവ എന്ന് കരുതുന്നു. ഇവ അന്ത്യ ജുറാസ്സിക് കാലത്ത് ആണ് ജീവിച്ചിരുന്നത് .

## പേര്
ഇവയുടെ പേരിന്റെ അർഥം പാദത്തിൽ തൂവൽ ഉള്ള എന്നാണ് . ഇത് വരുന്നത്‌ ഇവയുടെ ഫോസ്സിൽ പഠനത്തിൽ നിന്നും ഇവയ്ക് പാദത്തിൽ തൂവലുകൾ ഉള്ളതായി കണ്ടെത്തിയതിനെ തുടർന്നാണ്.

## ശരീര ഘടന

## അവലംബം

വർഗ്ഗം:മാംസഭോജികളായ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
തേജസ് ദ്വൈവാരിക

മലയാളത്തിൽ പുറത്തിറങ്ങുന്ന ഒരു വാരികയാണ് **തേജസ് വാരിക**. 1997 ജനുവരി മുതൽ കോഴിക്കോട് നിന്ന് പ്രസിദ്ധീകരണം ആരംഭിച്ചു. മാസികയായിട്ടായിരുന്നു തുടക്കം. 2000 ൽ  ദ്വൈവാരികയായി. പോപുലർ ഫ്രണ്ട് ഓഫ് ഇന്ത്യയുടെ കേരള ഘടകമായിരുന്ന എൻ.ഡി.എഫിന്റെ മുഖപത്രമായാണ് തേജസ് മാസിക പുറത്തിറങ്ങിയത്. തേജസ് പബ്ലിഷിങ് ചാരിറ്റബിൽ ട്രസ്റ്റാണ് പ്രസാധകർ.2019ജനുവരി ഒന്നു മുതൽ വാരികയായ് പ്രസിദ്ധീകരണം ആരംഭിച്ചു,,,പാർശ്വവൽക്കരിക്കപ്പെടുന്ന ജനഭിവാഗങ്ങളുടെ പ്രസിദ്ധീകരണ സംരംഭങ്ങളിൽ മുൻപന്തിയിലാണ് തേജസ് വാരികയുടെ സ്ഥാനം  പി. അബ്ദുൽ മജീദ് ഫൈസിയാണ് മുഖ്യ പത്രാധിപർ.

## പംക്തികൾ
*ആദ്യവാക്ക്
*പ്രതികരണങ്ങൾ
*വാർത്തകൾ
*ശരിയുത്തരം
*ബാലതേജസ്
*ജനം
## അവലംബം
ഏഴാച്ചേരി രാമചന്ദ്രൻ

കേരളത്തിലെ ഒരു പ്രമുഖ കവിയും പത്രപ്രവർത്തകനുമാണ് **ഏഴാച്ചേരി രാമചന്ദ്രൻ**. വയലാർ അവാർഡും കേരള സാഹിത്യ അക്കാദമി പുരസ്കാരവും  ഉൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്. 2020 ൽ ഒരു വെർജീനിയൻ വെയിൽകാലം എന്ന കാവ്യസമാഹാരത്തിന് വയലാർ അവാർഡ് ലഭിച്ചു.

## ജീവിതരേഖ
ലഘുചിത്രം
കോട്ടയം ജില്ലയിലെ മീനച്ചിൽ താലൂക്കിൽ രാമപുരം പഞ്ചായത്തിലെ ഏഴാച്ചേരി ഗ്രാമത്തിൽ ജനിച്ചു. ദേശാഭിമാനി വാരാന്തപ്പതിപ്പിന്റെ പത്രാധിപരായിരുന്നു. മൂന്നു തവണ സംസ്ഥാന സർക്കാരിന്റെ അവാർഡ് ഉൾപ്പെടെ പ്രൊഫഷണൽ നാടക ഗാനരചനയ്ക്ക് വിവിധ പുരസ്കാരങ്ങൾ നേടി. കേരള സാഹിത്യ അക്കാദമി നിർവ്വാഹക സമിതി അംഗം, ചലച്ചിത്ര അക്കാദമി അംഗം എന്നീ നിലകളിൽ പ്രവർത്തിച്ചിട്ടുണ്ട്. പുരോഗമന കലാ സാഹിത്യ സംഘം സംസ്ഥാന വൈസ് പ്രസിഡന്റുമാരിലൊരാളാണ്.സാഹിത്യപ്രവർത്തക സഹകരണസംഘംപ്രസിഡന്റ് ആയി പ്രവർത്തിക്കുന്നു.ചന്ദന മണീവാതില്പാതിചാരി എന്നുതുടങ്ങുന്ന ഗാനമുൾപ്പെടെ മുപ്പതിലധികം ചലച്ചിത്രഗാനങ്ങൾ രചിച്ചു.

## കൃതികൾ
ലഘുചിത്രം|ഏഴാച്ചേരി രാമചന്ദ്രൻ

### കവിത
*ആർദ്രസമുദ്രം
*ബന്ധുരാംഗീപുരം
*കേദാരഗൗരി
*കാവടിച്ചിന്ത്
*നീലി
*കയ്യൂർ
*ഗന്ധമാദനം
*എന്നിലൂടെ
*തങ്കവും തൈമാവും(ബാലകവിതകൾ)
* ജാതകം കത്തിച്ച സൂര്യൻ
* മഴ വരയ്‌ക്കുന്ന ഗുഹാചിത്രങ്ങൾ
*അമ്മവീട്ടിൽപ്പക്ഷി(ബാലകവിതകൾ)
*ഒരു വെർജീനിയൻ വെയിൽകാലം
### ഗദ്യം
*ഉയരും ഞാൻ നാടാകെ
*കാറ്റുചിക്കിയ തെളിമണലിൽ (ഓർമ്മപ്പുസ്തകം)

## പുരസ്കാരങ്ങൾ
*കേരള സാഹിത്യ അക്കാദമി അവാർഡ് (2008) - *എന്നിലൂടെ*
*സംസ്ഥാന ബാല സാഹിത്യ ഇൻസ്റ്റിറ്റ്യൂട്ട് അവാർഡ് (1995)
*ഉള്ളൂർ അവാർഡ്
*കേരള ഫോക്കസ് - പുനലൂർ ബാലൻ ഫൗണ്ടേഷൻ അവാർഡ്(2018)
*അബുദാബി ശക്തി അവാർഡ്
*മൂലൂർ പുരസ്‌കാരം
*എ.പി. കളയ്‌ക്കാട്‌ അവാർഡ്‌
*എസ്‌.ബി.ടി. അവാർഡ്‌
*നിമിഷകവി അഞ്ചൽ ആർ. വേലുപ്പിളള പുരസ്‌കാരം
*എഴുമംഗലം വാമദേവൻ അവാർഡ്‌
*പന്തളം കേരള വർമ അവാർഡ്  - *ജാതകം കത്തിച്ച സൂര്യൻ*
* മഹാകവി പാലാ പുരസ്‌കാരം
* വയലാർ പുരസ്കാരം - 2020

## അവലംബം


വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:ഉള്ളൂർ അവാർഡ് ലഭിച്ചവർ
വർഗ്ഗം:1944-ൽ ജനിച്ചവർ
വർഗ്ഗം:വയലാർ പുരസ്കാരം ലഭിച്ചവർ
പൊന്നറ ശ്രീധർ

ഒന്നും, രണ്ടും കേരളനിയമസഭകളിൽ വിളപ്പിൽ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **പൊന്നറ ജി. ശ്രീധർ** (22 സെപ്റ്റംബർ 1898 - 27 ഫെബ്രുവരി 1966). സ്വതന്ത്രനായി മത്സരിച്ചാണ് ഇദ്ദേഹം കേരള നിയമസഭയിലേക്കെത്തിയത്. 1898 സെപ്റ്റംബർ 22ന് തിരുവനന്തപുരത്തേ തൈക്കാട് ജനിച്ചു, ഗോവിന്ദപ്പിള്ളയാണ് പിതാവ്. ഒരു അഭിഭാഷകനായിരുന്ന ഇദ്ദേഹം ബിഎ., ബി.എൽ. ബിരുധധാരിയായിരുന്നു. കേരളനിയമസഭയിൽ അംഗമാകുന്നതിനു മുൻപ് 1948-ൽ തിരുവിതാംകൂർ നിയമസഭയിൽ നെടുമങ്ങാട് നിയോജക മണ്ഡലത്തിൽ നിന്ന് എതിരില്ലാതേയും 1949 മുതൽ 1956 വരെ തിരുക്കൊച്ചി നിയമസഭയിലും പൊന്നറ ശ്രീധർ തെരഞ്ഞെടുക്കപ്പെട്ടിരുന്നു.

## രാഷ്ട്രീയ ജീവിതം
പൊന്നറ ശ്രീധർ ഇന്ത്യൻ സ്വാതന്ത്ര്യ സമരത്തിൽ സജീവമായി പങ്കെടുത്തിരുന്നു. 1922-ലെ നിസ്സഹകരണ പ്രസ്ഥാനം, വിദേശ വസ്ത്ര ബഹിഷ്ക്കരണം, 1923ലെ നാഗ്പൂർ സത്യാഗ്രഹം, വൈക്കം സത്യാഗ്രഹം, ഉപ്പു സത്യാഗ്രഹം തുടങ്ങിയ നിരവധി സമരങ്ങളിൽ ഇദ്ദേഹം സജീവ പങ്കാളിയായിരുന്നു. നിരവധി തവണ ജയിൽ വാസം അനുഷ്ടിക്കുകയും പോലീസിന്റെ നിഷ്ഠൂര ക്രൂരകൃത്യങ്ങൾക്കിരയാവുകയും ചെയ്തിട്ടുണ്ട്. തിരുവിതാംകൂർ സ്റ്റേറ്റ് കോൺഗ്രസിന്റേയും കെ.പി.സി.സി.യുടെയും സജീവാംഗമായിരുന്ന ഇദ്ദേഹം 1923-ൽ ദില്ലി കോൺഗ്രസ്സിലും 1924-ൽ ബെൽഗാം കോൺഗ്രസ്സിലും പങ്കെടുത്തു. പുരോഗമനാശയക്കാരുടെ സംഘടനയായ സമസ്ത തിരുവിതാംകൂർ യൂത്ത് ലീഗ് 1933 -ൽ ഇദ്ദേഹം സംഘടിപ്പിച്ചു. പിന്നീട് പ്രജാസോഷ്യലിസ്റ്റ് പാർട്ടിയിൽ അംഗമായി. 1956-ൽ തിരുവനന്തപുരം നഗരസഭയുടെ മേയറായും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. തിരിക്കൊച്ചിയിലെ എസ്റ്റേറ്റ് തൊഴിലാളികളുടെ യൂണിയൻ പ്രസിഡന്റായും പ്രവർത്തിച്ചിരുന്ന ഇദ്ദേഹം പിന്നോക്കക്ഷേമപ്രവർത്തനങ്ങളിൽ മുന്നിട്ടിറങ്ങിയിരുന്നു. 1966 ഫെബ്രുവരി 27ന് തിരുവനന്തപുരത്ത് അന്തരിച്ചു.

## പൊന്നറ പാർക്ക്
തമ്പാനൂർ റയിൽവേ സ്റ്റേഷനു സമീപം പൊന്നറ ശ്രീധറിന്റെ അർദ്ധകായ പ്രതിമ സ്ഥാപിച്ചിരിക്കുന്ന പ്രദേശമാണ് പൊന്നറ പാർക്ക്.

## അവലംബം

വർഗ്ഗം:1898-ൽ ജനിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:1966-ൽ മരിച്ചവർ
വർഗ്ഗം:ഫെബ്രുവരി 27-ന് മരിച്ചവർ
വർഗ്ഗം:തിരുവിതാംകൂർ ലെജിസ്ലേറ്റീവ് അസംബ്ലി അംഗങ്ങൾ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:തിരുവനന്തപുരത്തിന്റെ മേയർമാർ
ഓപ്റ്റിക്കൽ റ്റ്വീസർ

ജീവശാസ്ത്രഗവേഷണങ്ങളിൽ പലതരം പ്രോട്ടീനുകളേയും ഡി.എൻ.എ.യെയും, എൻസൈമുകളെയും പറ്റി പഠിക്കാൻ ഉപയോഗിക്കുന്ന സംവിധാനമാണ് **ഓപ്റ്റിക്കൽ ട്വീസർ**. ലേസറുകളുടെ സഹായത്തോടെ, ഏകകണങ്ങളെ ട്രാപ്പു ചെയ്യുന്നതിനും, മാനിപ്പുലേറ്റ് ചെയ്യുന്നതിനും ഈ സംവിധാനം വഴി സാധിക്കുന്നു. ബെൽ ലാബിൽ, 1986 -ൽ ആർതർ ആഷ്കിനാണു ഇതു കണ്ടുപിടിച്ചത്.

## വിവിധതരം റ്റ്വീസറുകൾ

ഓപ്റ്റിക്കൽ ട്വീസറുകളിൽ വളരെ ഫോക്കസ്ഡ് ആയ ലേസർ ബീം ഉപയോഗിച്ച്  വളരെച്ചെറിയ ബലം കൊണ്ട് നാനോമീറ്റർ മുതൽ മൈക്രോമീറ്റർ വരെ വലിപ്പമുള്ള കണങ്ങളെ മാനിപ്പുലേറ്റ് ചെയ്യുന്നു.  ലേസർ ബീമിനെ മൈക്രോസ്കോപ്പിക് ആയ ഒബ്ജക്റ്റീവിൽക്കൂടി കടത്തിവിട്ടാണു ഫോക്കസ് ചെയ്യുന്നത്. ലേസർ ബീമിന്റെ മദ്ധ്യത്തിൽ ഇന്റൻസിറ്റി ഏറ്റവും കൂടുതലും, പുറത്തേക്ക് ഇന്റൻസിറ്റി കുറഞ്ഞു വരുന്നതുമായ വിധത്തിൽ, ലേസർ ബീമിനെ ഫോക്കസ് ചെയ്യുന്നു. ഇത്, ഒരു ഡൈഇലക്ട്രിക് കണത്തിൽകൂടി കടന്നു പോകുമ്പോൾ, ഫോട്ടോണുകൾക്ക് അപവർത്തനം സംഭവിക്കുകയും, അവയുടെ ദിശമാറുകയും ചെയ്യുന്നു. ഇങ്ങനെ ഫോട്ടോണുകൾക്ക് നഷ്ടപ്പെടുന്ന ആക്കം, ആകെ ആക്കം കൺസേർ‌വ്ഡ് ആണ് എന്നതിനാൽ, പദാർത്ഥകണങ്ങൾക്ക് ലഭിക്കുന്നു.  ഈ റേഡിയേഷൻ പ്രഷറിന്റെ ഫലമായി, പദാർത്ഥകണങ്ങൾ ബീമിന്റെ മധ്യത്തിലേക്ക് നീങ്ങുന്നു. ഇങ്ങനെയാണ് പ്രകാശം കൊണ്ട് വസ്തുക്കളെ ഫോക്കസ് ചെയ്യുന്നത്. ഇനി, ലേസർ ബീമിന്റെ ഫോക്കസ് നീക്കുന്നതനുസരിച്ച്, ഫോക്കസിൽ ട്രാപ്പു ചെയ്യപ്പെട്ട ഡൈഇലക്ട്രിക് കണത്തെയും നീക്കാൻ കഴിയും.

ഡൈഇലക്ട്രിക് (സാധാരണയായി ഗ്ലാസ് ) ബീഡ്  ഉപയോഗിച്ചാണ്  പ്രോട്ടീനുകളുടെയും മറ്റും ഫോഴ്സ് കർ‌വുകൾ പഠിക്കുന്നത്. പ്രോട്ടീനോ, മറ്റു മാക്രോമോളിക്യൂളുകളോ ഉള്ള സബ്സ്ട്രേറ്റിൽ നിന്നും, ഒരു പ്രോട്ടീനിന്റെ ഒരറ്റത്ത്, ബീഡിനെ അറ്റാച്ചു ചെയ്യുന്നു. എന്നിട്ട്, ബീഡിനെ ഓപ്റ്റിക്കൽ ട്വീസറുപയോഗിച്ച് ട്രാപ്പ് ചെയ്യുന്നു. ബീമിന്റെ ഫോക്കസ് മാറ്റുന്നതനുസരിച്ച് ട്രാപ്പു ചെയ്യപ്പെട്ട ബീഡും നീങ്ങുന്നു. എന്നാൽ, ബീഡ് അറ്റാച്ചു ചെയ്തിരിക്കുന്ന തന്മാത്രയുടെ മറ്റേ അറ്റം സബ്സ്‌ട്രേറ്റിൽ ഉറപ്പിച്ചിരിക്കുന്നതുകൊണ്ട്, ബീഡിനെ നീക്കാനാവശ്യമായ ഫോഴ്സ്, സ്വതന്ത്യമായ ബീഡിനെ നീക്കാനാവശ്യമായ ഫോഴ്സിൽ നിന്നു വ്യത്യസ്തമായിരിക്കും. ഇങ്ങനെ, ഓരോ തന്മാത്രയുടേയും ഘടനയ്ക്കനുസരിച്ചുള്ള തനതായ ഫോഴ്സ്കർ‌വ് കിട്ടുന്നു.  
## പുറത്തേക്കുള്ള കണ്ണികൾ
വർഗ്ഗം:പരീക്ഷണോപകരണങ്ങൾ
വർഗ്ഗം:ലേസർ ഉപകരണങ്ങൾ
ചങ്ങമ്പുഴ പുരസ്കാരം

കൊച്ചി ഇടപ്പള്ളിയിലെ ചങ്ങമ്പുഴ സാംസ്കാരിക കേന്ദ്രം ചങ്ങമ്പുഴ കൃഷ്ണപിള്ളയുടെ സ്മരണാർഥം ഏർപ്പെടുത്തിയിരിക്കുന്ന മലയാളസാഹിത്യപുരസ്കാരമാണ് **ചങ്ങമ്പുഴ പുരസ്കാരം**. 

## പുരസ്കാര പട്ടിക




## അവലംബം

വർഗ്ഗം:ചങ്ങമ്പുഴ പുരസ്കാരം
വർഗ്ഗം:മലയാള സാഹിത്യപുരസ്കാരങ്ങൾ
ഒളിമ്പിക്സ്‌ 1906

## മെഡൽ പട്ടിക

## പുറത്തേക്കുള്ള കണ്ണികൾ

വർഗ്ഗം:ഒളിമ്പിക്സ്‌
ചെലവില്ലാ പ്രകൃതി കൃഷി

മഹാരാഷ്ട്രയിലെ സുഭാഷ് പാലേക്കർ കണ്ടുപിടിച്ച കൃഷിരീതിയാണ് സീറോബഡ്ജറ്റ് നാച്വറൽ ഫാമിംഗ് അഥവാ **ചെലവില്ലാ പ്രകൃതി കൃഷി**. നിലവിൽ രണ്ടുരീതിയിലുള്ള കൃഷിയാണുള്ളത്. രാസകൃഷിയും ജൈവകൃഷിയും. ഇവ രണ്ടിന്റെയും അപകടങ്ങൾ വ്യക്തമാക്കിക്കൊണ്ടാണ് അദ്ദേഹം ചെലവില്ലാ പ്രകൃതി കൃഷി അവതരിപ്പിക്കുന്നത്.
## കൃഷിരീതി
രാസവളമോ ജൈവവളമോ ചേർക്കാതെയാണ്  വനത്തിൽ സസ്യങ്ങൾ തഴച്ചു വളരുന്നത്. അതിന്റെ രഹസ്യം തേടിയസുഭാഷ് പാലേക്കർ മനസ്സിലാക്കിയ കാര്യങ്ങളും, പരമ്പരാഗതമായ കൃഷിസങ്കേതങ്ങളും ഒന്നിപ്പിച്ചിട്ടാണ് ചെലവില്ലാ പ്രകൃതി കൃഷി വികസിപ്പിച്ചെടുത്തത്. നാടൻ പശുവാണ് ചെലവില്ലാ പ്രകൃതി കൃഷിയുടെ നട്ടെല്ല്. ഈരീതി പ്രകാരം കമ്പോളത്തിൽ നിന്നുള്ള യാതൊരു വസ്തുക്കളും കൃഷിയിടത്തിൽ ചേർക്കേണ്ടതില്ല. വർഷം തോറും വിളവ് കൂടിവരികയും ചെയ്യും. ഇന്ത്യയിൽ നാല്പതു ലക്ഷം പേർ ഈ കൃഷി ചെയ്തുവരുന്നു.

വർഗ്ഗം:കൃഷിരീതികൾ
വർഗ്ഗം:ജൈവകൃഷി
കൊടുവിള

കൊല്ലം ജില്ലയിൽ  കിഴക്കേ കല്ലട ഗ്രാമപഞ്ചായത്തിൽ അഷ്ടമുടി കായലിന്റെ ഭാഗമായ കുമ്പളം  കായലിന്റെ തീരത്തായി സ്ഥിതി ചെയ്യുന്ന ഒരു ഗ്രാമമാണ് **കൊടുവിള**.

## പേരിനു പിന്നിൽ
ഈ പ്രദേശം പണ്ട് കൊടും കാട് പിടിച്ച വിളകൾ ആയിരുന്നു. പിന്നീട് അതിൽ നിന്നും മൊഴികളിലൂടെ കൊടും വിള എന്നും അത് ലോപിച്ച് കൊടുവിള എന്നുമായി മാറി എന്നു കരുതുന്നു. ഇവിടെ വേലുത്തമ്പി ദളവയും, ശ്രീ മാർത്താണ്ഡപുരം രാജാവും അഭയം പ്രാപിച്ചിട്ടുണ്ടെന്നു വിശ്വസിക്കുന്നു.പതിനാറാം നൂറ്റാണ്ടിൽ സ്പാനിഷ് ജസ്യൂട്ട്  മിഷനറിയായ  ഫ്രാൻസിസ്കോ ജാവിയർ  (ഫ്രാൻസിസ് സേവ്യർ )ഇവിടം സന്ദർശിക്കുകയും ഒരു ക്രിസ്തീയ ദേവാലയം പണികഴിപ്പിക്കുകയും ചെയ്തു. അതാണ് സെൻറ്. ഫ്രാൻസിസ് ചർച്ച്. 

വർഗ്ഗം:കൊല്ലം ജില്ലയിലെ ഗ്രാമങ്ങൾ
ടാബുലേറ്റ

അന്തോസൊവ വർഗത്തിന്റെ അസ്തമിത പവിഴപ്പുറ്റുകൾ ഉൾപ്പെടുന്ന ഉപവർഗമാണ് **ടബുലേറ്റ**. ഈ ഉപവർഗത്തെ ടെട്രെയ്ഡ (Tetraiida), സാർസിനുലിഡ (Sarsinulida), ഫാവോസിറ്റിഡ (Favositida), ഹീലിയോലിറ്റിഡ (Heliolitida) എന്നിങ്ങനെ നാലു ഗോത്രങ്ങളായി വിഭജിച്ചിരിക്കുന്നു. ചില വർഗീകരണ ശാസ്ത്രകാരന്മാർ കെയ്റ്റെറ്റിഡ (Chaetetida) എന്നൊരു ഗോത്രത്തെക്കൂടി ടാബുലേറ്റ ഉപവർഗത്തിൽ ഉൾപ്പെടുത്തിയിട്ടുണ്ട്.

ഈ ജീവികൾ സ്രവിക്കുന്ന നളികാകാരത്തിലുള്ള കാൽസിയമയ ബാഹ്യാസ്ഥികൂടങ്ങൾ തമ്മിൽ ചേർന്നുചേർന്ന് പ്രത്യേകതരം കോളനികൾ ഉടലെടുക്കുന്നു. കൊറാലം അഥവാ പവിഴക്കൂട് എന്നറിയപ്പെടുന്ന ഈ ബാഹ്യാസ്ഥികൂടത്തിന് തന്തുരൂപത്തിലുള്ള സൂക്ഷ്മഘടനയാണുള്ളത്. ടാബുലേ എന്നു പേരുള്ള നിരവധി അനുപ്രസ്ഥ വിഭാജങ്ങൾ നളികാകാരബാഹ്യാസ്ഥികൂടത്തിൽ കാണപ്പെടുന്നു. ഇവയുടെ ഭിത്തികളിലുള്ള ചെറിയ രന്ധ്രങ്ങൾ വഴി കോളനിയിലെ വിവിധ ജീവികൾ തമ്മിൽ ബന്ധപ്പെടുന്നു. കോളനിക്ക് വൈവിധ്യമാർന്ന ആകൃതികളാണുള്ളത്. ഗോളാകാരം മുതൽ അനിയമിതാകാരം വരെയുള്ള കോളനികളുണ്ട്. പവിഴക്കൂടിന് ഏതാനും മി. മീ. മുതൽ രണ്ട് മീ. വരെ വിസ്തൃതിയുണ്ടാവും. പ്രവാളനാളത്തിന് (corallite) 0.2 മി. മീ. മുതൽ 20 മി. മീ. വരെ വ്യാസം വരും.

ടാബുലേറ്റ ഉപവർഗത്തിലെ ജീവികൾ ഓർഡോവിഷ്യൻ കല്പത്തിലാണ് ആദ്യമായി രൂപമെടുത്തതെന്നു കരുതപ്പെടുന്നു. ഡെവോണിയൻ കല്പത്തിന്റെ മധ്യഘട്ടം എത്തിയതോടെ ഇവ പൂർണവികാസം പ്രാപിച്ചു. പാലിയോസോയിക് കല്പത്തിന്റെ അന്ത്യത്തിൽ ഇവ പൂർണമായും അസ്തമിതങ്ങളായിത്തീർന്നു എന്നാണ് കണക്കാക്കപ്പെടുന്നത്.

## ചിത്രങ്ങൾ

File:HalysitesSilurian.jpg
File:Tabulate coral etched section.jpg
File:AuloporaDevonianSilicaShale.jpg


## പുറംകണ്ണികൾ
*http://www.britannica.com/EBchecked/topic/579915/Tabulata
*http://www.kgs.ku.edu/Extension/fossils/coral.html 

വർഗ്ഗം:സൂക്ഷ്മജീവികൾ
മാത്യു പെറി

**മാത്യു ലാംഗ്ഫോർഡ് പെറി** (1969-2023) ഒരു കനേഡിയൻ-അമേരിക്കൻ അഭിനേതാവാണ്.ഫ്രണ്ട്സ് എന്ന ടിവി പരമ്പരയിൽ പെറി അവതരിപ്പിച്ച ചാൻഡലർ ബിങ് എന്ന കഥാപാത്രം ലോക പ്രശസ്തി പിടിച്ചു പറ്റി.ഇതിലെ അഭിനയത്തിന് എമ്മി നാമനിർദ്ദേശവും ലഭിച്ചു.

നിരവധി ഹോളിവുഡ് ചലച്ചിത്രങ്ങളിലും പെറി അഭിനയിച്ചു.പ്രധാന ചിത്രങ്ങൾ ഫൂൾസ് റഷ് ഇൻ (1997), ദ ഹോൾ നൈൻ യാർഡ്സ് (2000), 17 എഗയിൻ(2009) തുടങ്ങിയവയാണ്.

## അഭിനയിച്ചവ
### ചലച്ചിത്രങ്ങൾ

### ടെലിവിഷൻ

## പുരസ്കാരങ്ങളും നാമനിർദ്ദേശങ്ങളും

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:1969-ൽ ജനിച്ചവർ

വർഗ്ഗം:ഓഗസ്റ്റ് 19-ന് ജനിച്ചവർ

Matthew Perry

വർഗ്ഗം:ഹോളിവുഡ് ചലച്ചിത്ര നടന്മാർ
വർഗ്ഗം:2023-ൽ മരിച്ചവർ
ആനത്തലവട്ടം ആനന്ദൻ

തിരുവനന്തപുരം ജില്ലയിൽ നിന്നുള്ള മുതിർന്ന മാർക്സിസ്റ്റ് പാർട്ടി നേതാവായിരുന്നു 
** ആനത്തലവട്ടം ആനന്ദൻ.(1937-2023) **
മാർക്സിസ്റ്റ് പാർട്ടിയുടെ സംസ്ഥാന സെക്രട്ടേറിയറ്റ് അംഗം,
സി.ഐ.ടി.യു സംസ്ഥാന അദ്ധ്യക്ഷൻ, ദേശീയ ഉപാദ്ധ്യക്ഷൻ, അപ്പക്സ് ബോഡി ഫോർ കയർ വൈസ് ചെയർമാൻ എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
1937 ഏപ്രിൽ 22ന് തിരുവനന്തപുരം ജില്ലയിലെ വർക്കല ചിലക്കൂരിൽ കേടുവിളാകത്ത് വിളയിൽ നാരായണിയുടെയും വി.കൃഷ്ണന്റെയും മകനായി ജനനം.

1954ൽ ഒരണ കൂടുതൽ കൂലിക്കു വേണ്ടി നടന്ന കയർ തൊഴിലാളി പണിമുടക്ക് ആനന്ദന് രാഷ്ട്രീയത്തിലേക്കും സാമൂഹിക പ്രവർത്തനത്തിലേക്കുമുള്ള ആദ്യ പടിയായി. വർക്കല വിളഭാഗം കേന്ദ്രീകരിച്ച് 1950 ൽ രൂപപ്പെട്ട ട്രാവൻകൂർ കയർ വർക്കേഴ്സ് യൂണിയൻ എന്ന തൊഴിലാളി സംഘടനയുടെ നേതൃത്വത്തിലാണ് ഈ സമരം നടന്നത്. 1958ൽ സമരം ഫലപ്രാപ്തിയിലെത്തി.  ഈ സമരത്തിനായി റെയിൽവേയിൽ ടിക്കറ്റ് എക്സാമിനർ ആയി ലഭിച്ച ജോലി അദ്ദേഹം വേണ്ടെന്ന് വച്ചു.

ട്രാവൻകൂർ കയർ വർക്കേഴ്സ് യൂണിയൻ മാനേജിംഗ് കമ്മിറ്റി അംഗം, മറ്റു പ്രാദേശിക യൂണിയനുകളുടെ ഭാരവാഹി എന്ന നിലയിൽ അദ്ദേഹം പ്രവർത്തിച്ചു. 1956-ൽ കമ്മ്യൂണിസ്റ്റ്  പാർട്ടിയിൽ അംഗം ആയി. 1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ സി.പി.എമ്മിൽ ചേർന്നു. 

1971ൽ സി.പി.എം ജില്ലാ കമ്മിറ്റി അംഗം, ട്രാവൻകൂർ കയർ തൊഴിലാളി യൂണിയൻ ജനറൽ സെക്രട്ടറി, കേരള കയർ വർക്കേഴ്സ് സെന്റർ ജോയിന്റ് സെക്രട്ടറി എന്നീ പദവികൾ വഹിച്ചു. 1972ൽ കേരള കയർ വർക്കേഴ്സ് സെന്റർ സെക്രട്ടറിയായിരുന്നു.

1985 മുതൽ മാർക്സിസ്റ്റ് പാർട്ടി സംസ്ഥാന സമിതി അംഗവും 2009 മുതൽ പാർട്ടി സംസ്ഥാന സെക്രട്ടേറിയറ്റ് അംഗവുമാണ്.       

1987 ,1996, 2001 വർഷങ്ങളിൽ ആറ്റിങ്ങൽ നിയമസഭാ മണ്ഡലത്തിൽ നിന്ന് തെരഞ്ഞെടുക്കപ്പെട്ടു.

വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 86-മത്തെ വയസിൽ 2023 ഒക്ടോബർ 5ന് അന്തരിച്ചു.

## അവലംബം

വർഗ്ഗം:1937-ൽ ജനിച്ചവർ
വർഗ്ഗം:ഏപ്രിൽ 22-ന് ജനിച്ചവർ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വർക്കലയിൽ ജനിച്ചവർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:2023-ൽ മരിച്ചവർ
പി.എസ്. തങ്കപ്പൻ

ആദ്യ ഇന്ത്യൻ നിർമ്മിത സ്കൂട്ടറായ അറ്റ്ലാന്റയുടെ മുഖ്യശില്പി, വിശ്വകർമ്മ സർവീസ് സൊസൈറ്റിയുടെ മുൻ സംസ്ഥാന പ്രസിഡന്റായി പ്രവർത്തിച്ചിട്ടുണ്ട്.

## അവലംബം

വർഗ്ഗം:സംരംഭകർ
ഒക്രേനൂക്ലിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***ഒക്രേനൂക്ലിയ*** - ***Ochreinauclea***.

## സ്പീഷിസുകൾ
പട്ടിക അപൂർണ്ണം:-
* *[[Ochreinauclea missionis|ഒക്രേനൂക്ലിയ മിഷ്യനിസ്]]*, (Wall. ex G. Don) Ridsd.

വർഗ്ഗം:ഒക്രേയ്നൗക്ലിയ സസ്യജനുസ്സ്
വിവേക് എക്സ്പ്രസ്സ്

ഇന്ത്യൻ റെയിൽവേയുടെ നെറ്റ്‌വർക്കിൽ ഉള്ള എക്സ്പ്രസ്സ്‌ ട്രെയിൻ കണ്ണികയാണ് വിവേക് എക്സ്പ്രസ്സ്‌. 2011-12 റെയിൽവേ ബജറ്റിൽ പ്രഖ്യാപ്പിക്കപ്പെട്ട ട്രെയിനാണ് ഇത്. 2013-ൽ നടക്കാനിരുന്ന സ്വാമി വിവേകാനന്ദന്റെ 150-ആം ജന്മദിനാഘോഷങ്ങളുമായി ബന്ധപ്പെട്ടാണ് ഈ ട്രെയിനിനു വിവേക് എക്സ്പ്രസ്സ്‌ എന്ന പേര് നൽകിയത്. ദിബ്രുഗർ മുതൽ കന്യാകുമാരി വരെ പോകുന്ന വിവേക് എക്സ്പ്രസ്സ്‌ ഇന്ത്യൻ റെയിൽവേയുടെ ഏറ്റവും നീളം കൂടിയ ട്രെയിൻ റൂട്ടാണ്‌, സമയത്തിൻറെ അടിസ്ഥാനത്തിലും ദൂരത്തിൻറെ അടിസ്ഥാനത്തിലും, ലോകത്തിലെ നീളം കൂടിയ ഒൻപതാമത്തേയും. 

ദ്വാരക-തൂത്തുക്കുടി (19567/19568), ബാന്ദ്ര റ്റെർമിനസ് (മുംബൈ)- ജമ്മുതാവി (19027/19028), സാന്ദ്രഗാച്ചി (ഹൌറ)- മംഗലാപുരം സെൻട്രൽ (22851/22852) എന്നിവയാണ് മറ്റു മൂന്നു വിവേക് എക്സ്പ്രസ്സുകൾ. നാലുവണ്ടികളും പ്രതിവാര  സർവീസ്സുകളാണ്.

വിവേക് എക്സ്പ്രസ്സ്‌ ട്രെയിനുകളുടെ പട്ടിക
ആഴ്ചയിൽ 7 ദിവസവും ഉള്ള ട്രെയിൻ നമ്പർ 22504 / 22503 ദിബ്രുഗർ - കന്യാകുമാരി വിവേക് എക്സ്പ്രസ്സ്‌ ഇന്ത്യൻ ഉപഭൂഖണ്ഡത്തിലെ ഏറ്റവും നീളം കൂടിയ ട്രെയിനാണ്. അസ്സമിലെ ദിബ്രുഗർ മുതൽ തമിഴ്നാടിലെ കന്യാകുമാരി വരെ സർവീസ് നടത്തുന്നു. ഇത് കേരളത്തിലൂടെ കടന്നു പോകുന്ന ട്രെയിനാണ്.  ട്രെയിൻ നമ്പർ 15905/ 15906 ദിബ്രുഗർ - കന്യാകുമാരി വിവേക് എക്സ്പ്രസ്സ്‌ ട്രെയിൻ ഒരു ദിശയിൽ 4286 കിലോമീറ്റർ ദൂരം സഞ്ചരിക്കുന്നു. 

ആഴ്ചയിൽ ഒരിക്കലുള്ള ട്രെയിൻ നമ്പർ 19567 / 19568 ഒഖ - തൂത്തുക്കുടി വിവേക് എക്സ്പ്രസ്സ്‌ ട്രെയിൻ ഗുജറാത്തിലെ ഒഖ മുതൽ ‘പേൾ സിറ്റി’ എന്നറിയപ്പെടുന്ന തമിഴ്നാടിലെ തൂത്തുക്കുടി വരെ സർവീസ് നടത്തുന്നു. ഗുജറാത്ത്‌, മഹാരാഷ്ട്ര, ആന്ധ്ര പ്രദേശ്‌, കർണാടക, തമിഴ്നാട്‌ എന്നെ സംസ്ഥാനങ്ങളിലൂടെ കടന്നുപോവുന്ന വിവേക് എക്സ്പ്രസ്സ്‌ 3043 കിലോമീറ്റർ ദൂരം 54 മണിക്കൂർ 25 മിനിറ്റുകൾക്കൊണ്ട് സഞ്ചരിക്കുന്നു.
രാജ്കോട്ട്, അഹമദാബാദ്, വോഡോദര, സൂറത്ത്, മമുബൈ വസായ് റോഡ്‌, കല്യാൺ, പൂനെ, അഡോണി, ബാംഗ്ലൂർ, സേലം, കരൂർ, മാട്രി തുടങ്ങിയ പ്രധാനപ്പെട്ട നഗരങ്ങൾ ഈ ട്രെയിൻ ബന്ധിപ്പിക്കുന്നു. 

ആഴ്ചയിൽ ഒരിക്കലുള്ള ട്രെയിൻ നമ്പർ 19027 / 19028 ബാന്ദ്ര ടെർമിനസ് ജമ്മു താവി വിവേക് എക്സ്പ്രസ്സ്‌ ട്രെയിൻ മുംബൈയിലെ ബാന്ദ്ര ടെർമിനസ് മുതൽ ഉത്തരേന്ത്യയിലെ ജമ്മു താവിവരെ സർവീസ് നടത്തുന്നു.

ആഴ്ചയിൽ ഒരിക്കലുള്ള ട്രെയിൻ നമ്പർ 22851 / 22852 സാൻട്രഗച്ചി - മംഗലാപുരം വിവേക് എക്സ്പ്രസ്സ്‌ ട്രെയിൻ കൊൽക്കത്തയിലെ ഹൌറയ്ക്ക് സമീപമുള്ള സാൻട്രഗച്ചിയിൽനിന്നും സർവീസ് ആരംഭിച്ചു കർണാടകയിലെ മംഗലാപുരം സെൻട്രൽ വരെ സർവീസ് നടത്തുന്നു.

## അവലംബം

വർഗ്ഗം:കേരളത്തിലെ യാത്രാതീവണ്ടികൾ
നീർവഞ്ചി

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഒക്രേനൂക്ലിയയിലെ ഒരു സ്പീഷിസാണ് **നീർവഞ്ചി** അഥവാ **ആറ്റുവഞ്ചി**. . പശ്ചിമഘട്ടതദ്ദേശവാസിയായ ഈ മരം 25 മീറ്റർ വരെ ഉയരം വയ്ക്കുന്നു. 700 മീറ്റർ വരെ ഉയരമുള്ള നിത്യഹരിതവനങ്ങളിലെ അരുവികളുടെ തീരത്ത് കണ്ടുവരുന്നു. വനനശീകരണവും വ്യാവസായിക അടിസ്ഥാനത്തിലുള്ള കൃഷിക്കായി വനം വെട്ടിവെളുപ്പിച്ചതും ഈ മരത്തിനെ വംശനാശഭീഷണിയിലാക്കിയിരിക്കുന്നു. വെള്ളിലത്തോഴി ചിത്രശലഭം, രോമപാദ ചിത്രശലഭങ്ങൾ എന്നിവ ഈ സസ്യങ്ങളെ ഭക്ഷണമാക്കുന്നു.

## അവലംബം
* CAMP Workshops on Medicinal Plants, India 1998.  ''Ochreinauclea missionis''.   2006 IUCN Red List of Threatened Species.   Downloaded on 22 August 2007.

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഒക്രേയ്നൗക്ലിയ ജനുസ്സിൽ ഉൾപ്പെട്ട സസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
ശ്രീധരൻ (വിവക്ഷകൾ)

**ശ്രീധരൻ** എന്ന പേരിൽ താഴെപ്പറയുന്നവരെ വിവക്ഷിക്കാം
* ഇ. ശ്രീധരൻ - ഇന്ത്യൻ സാങ്കേതികവിദഗ്ദ്ധൻ.
* പെരുമ്പടവം ശ്രീധരൻ - മലയാളത്തിലെ നോവലിസ്റ്റും,ചെറുകഥാകൃത്തും, തിരക്കഥാകൃത്തും.
* ഇ.എം. ശ്രീധരൻ - രാഷ്ട്രീയ നേതാവ്, മുൻ മുഖ്യമന്ത്രി ഇ.എം.എസിന്റെ മകൻ.
* ഈയ്യങ്കോട് ശ്രീധരൻ - മലയാള കവി.
* കൊട്ടാരക്കര ശ്രീധരൻ നായർ - മലയാള ചലച്ചിത്ര, നാടക നടൻ.
* എ.എം. ശ്രീധരൻ (ഫുട്ബോൾ) - ഇന്ത്യൻ ഫുഡ്ബോൾ കളിക്കാരനും പരിശീലകനും.
* എ.എം. ശ്രീധരൻ (എഴുത്തുകാരൻ)
* പ്രീജ ശ്രീധരൻ -  ഇന്ത്യൻ ദീർഘദൂര ഓട്ടക്കാരി.
* പള്ളിയറ ശ്രീധരൻ - ഗണിത ശാസ്ത്ര സംബന്ധിയായ ബാലസാഹിത്യകാരൻ.
* പറവൂർ ശ്രീധരൻതന്ത്രി - ജ്യോതിഷ്യ പണ്ഡിതൻ. 
* കാട്ടായിക്കോണം ശ്രീധരൻ - രാഷ്ട്രീയ നേതാവ്, മുൻ കേരളനിയമസഭാ സാമാജികൻ.
* കെ. ശ്രീധരൻ -  രാഷ്ട്രീയ നേതാവ്, മുൻ കേരളനിയമസഭാ സാമാജികൻ.
* എൻ. ശ്രീധരൻ - കമ്മ്യൂണിസ്റ്റ് നേതാവ്
* ശ്രീധരൻ നീലേശ്വരം - മലയാള നാടകകൃത്ത്
കാട്ടായിക്കോണം ശ്രീധരൻ

ഒന്നാം കേരളനിയമസഭയിൽ ഉള്ളൂർ മണ്ഡലത്തേയും മൂന്നാം കേരളനിയമസഭയിൽ ആറ്റിങ്ങൽ നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു **കാട്ടായിക്കോണം വി. ശ്രീധരൻ** (മാർച്ച് 1918 - 29 മാർച്ച് 1994). സി.പി.എം പ്രതിനിധിയായാണ് ഇദ്ദേഹം കേരള നിയമസഭയിലേക്കെത്തിയത്. കേരളനിയമസഭയിൽ അംഗമാകുന്നതിനു മുൻപ് രണ്ട് തവണ തിരുക്കൊച്ചി നിയമസഭയിലേക്കും കാട്ടായിക്കോണം ശ്രീധരൻ തെരഞ്ഞെടുക്കപ്പെട്ടിരുന്നു. 1969-ൽ നടന്ന ഉപതെരഞ്ഞെടുപ്പിലാണ് ഇദ്ദേഹം മൂന്നാം കേരളനിയമസഭിൽ അംഗമായത്. ഏറ്റവും കൂടുതൽ കാലം കമ്യൂണിസ്റ്റ് പാർട്ടിയുടെ ജില്ലാസെക്രട്ടറിയായി പ്രവർത്തിച്ച് റിക്കോർഡ് വി. ശ്രീധരനാണ് ഏകദേശം നാല്പതു വർഷത്തോളം ഇദ്ദേഹം തിരുവനന്തപുരം ജില്ലാക്കമ്മിറ്റിയുടെ സെക്രട്ടറിയായിരുന്നു.

## ജീവിത രേഖ
കാട്ടയിക്കോണം കളരിയ്ക്കവിള വീട്ടിൽ വേലായുധന്റേയും ലക്ഷ്മിയുടെയും മകനായി 1918 മാർച്ചിൽ ജനിച്ചു. സരോജിനി, നളിനായി, പുഷ്പലക്ഷ്മി എന്നിവർ സഹോദരങ്ങളും കുട്ടപ്പൻ, രാജപ്പൻ, സദാശിവൻ എന്നിവർ സഹോദരന്മാരും ആയിരുന്നു. ഇഎൽസിയാണ് വിദ്യാഭ്യാസ യോഗ്യത. ആമാശയത്തിലെ അമിത രക്തസ്രാവത്തെ തുടർന്ന് 1994 മാർച്ച് 29 വെളുപ്പിന് 3.20ന് തിരുവനന്തപുരം മെഡിക്കൽ കോളേജിൽ വച്ച് ഇദ്ദേഹം അന്തരിച്ചു.

## രാഷ്ട്രീയ ജീവിതം
സ്വാതന്ത്ര്യ സമരത്തിൽ സജീവമായി പങ്കെടുത്ത ശ്രീധരൻ തിരുവിതാംകൂർ സ്റ്റേറ്റ് കോൺഗ്രസിന്റെ ജില്ലാ ഘടകം സെക്രട്ടറിയായിരുന്നു. തിരുവിതാംകൂറിൽ ഉത്തരവാദിത്ത ഭരണം സ്ഥാപിക്കാനുള്ള സമരങ്ങളിലും ഇദ്ദേഹം പങ്കെടുത്തിരുന്നു. കെ.സി. ജോർജ്ജുമായി ഒരുമിച്ച് പ്രവർത്തിക്കുക വഴി 1941-ൽ കമ്മ്യൂണിസ്റ്റ് പാർട്ടിയിലംഗമായി. തെക്കൻ തിരുവിതാംകൂറിൽ കമ്മ്യൂണിസ്റ്റ് പാർട്ടി കെട്ടുപ്പടുക്കാൻ നിർണ്ണായകമായ ഒരു പങ്കാണ് ശ്രീധരൻ വഹിച്ചിട്ടുള്ളത്. ഏകദേശം ഒൻപതു വർഷക്കാലത്തോളം ജയിൽ വാസവും നിരവധി നാളുകളിൽ ഒളിവിൽ ജീവിക്കുകയും ചെയ്തിട്ടുണ്ട്. ആദ്യമായി തിരുവിതാംകൂർ നിയമസഭയിലേക്ക് കഴക്കൂട്ടത്തുനിന്ന് മത്സരിച്ചെങ്കിലും പരാജയപ്പെട്ടു, എന്നാൽ 1952-ൽ കഴക്കൂട്ടത്തുനിന്ന് തന്നെ ഇദ്ദേഹം തിരുക്കൊച്ചി നിയമസഭയിലേക്ക് തിരഞ്ഞെടുക്കപ്പെട്ടു. പിന്നീട് 1954ലും ഇവിടെനിന്ന് വിജയിച്ചു. സി.പി.ഐ.എം. സംസ്ഥാന സമിതി അംഗംവുമായിരുന്നു വി. ശ്രീധരൻ.

## അവലംബങ്ങൾ

വർഗ്ഗം:1918-ൽ ജനിച്ചവർ
വർഗ്ഗം: 1994-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 29-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:തിരു-കൊച്ചി നിയമസഭാംഗങ്ങൾ
മുഹമ്മദ് ഷാ

**അബു അൽ ഫതാ നസീറുദ്ദീൻ  റോഷൻ അഖ്തർ മുഹമ്മദ് ഷാ ** പന്ത്രണ്ടാമത്തെ  മുഗൾ സമ്രാട്ട് ആയിരുന്നു.  1719 തൊട്ട് 1748 വരെ 29 വർഷങ്ങൾ രാജവാഴ്ച നടത്തി. സയ്യദ് സഹേദരന്മാരാണ്   17കാരനായ മുഹമ്മദ് ഷായെ സിംഹാസനത്തിലിരുത്തിയത്. മുഹമ്മദ് ഷായുടെ ഭരണകാലത്ത് മുഗൾ സാമ്രാജ്യത്തിന് പല പ്രവിശ്യകളും നഷ്ടമായി. 
 

## വംശ പരിചയം
ഔറംഗസേബിൻറെ പൗത്രനും, ബഹാദൂർ ഷായുടെ നാലാമത്തെ പുത്രനുമായിരുന്ന ഖുജിസ്താ അഖ്തറുടെ മകനായിരുന്നു മുഹമ്മദ് ഷാ. ബഹാദൂർ ഷായുടെ മരണത്തിനു ശേഷം സിംഹാസനത്തിനു വേണ്ടി ഉണ്ടായ അവകാശത്തർക്കത്തിൽ ഖുജിസ്താ അഖ്തർ കൊല്ലപ്പെട്ടു. പന്ത്രണ്ടു വയസ്സുകാരനായിരുന്ന മുഹമ്മദ് ഷാ തടവിലും.
## അധികാരത്തിലേക്ക്
ഫറൂഖ് സിയാറിനെ കൊലപ്പെടുത്തിയ ശേഷം സയ്യദ് സഹേദരന്മാർ രോഗപീഡിതരും ദുർബലരുമായിരുന്ന റഫി ഉദ് ദരജത്തിനെയും    സഹോദരൻ റഫിയുദ്ദൗളയേയും     സിംഹാസനത്തിലിരുത്തി.ശ്വാസകോശരോഗികളായിരുന്ന ഇവർ രണ്ടുപേരും ഒന്നിനു പുറകെ ഒന്നായി ഏതാനും മാസങ്ങൾക്കകം നിര്യാതരായപ്പോൾ    മുഹമ്മദ് ഷായുടെ ഊഴമായി. മുഹമ്മദ് ഷാ സമ്രാട്ടായി വാഴിക്കപ്പെട്ടെങ്കിലും അധികാരം മുഴുവനും സയ്യദ് സഹേദരന്മാരുടെ കൈകളിലായിരുന്നു. സയ്യദ് സഹേദരന്മാരെ സംശയദൃഷ്ടിയോടെ മാത്രം വീക്ഷിച്ച  മുഹമ്മദ് ഷാ,  നിസാം ഉൾ മുൾക്കിൻറേയും സാദത് ഖാൻറേയും ദർബാറിലെ മറ്റു ഇറാനി-തുറാനി നേതാക്കന്മാരുടേയും  സഹായത്തോടെ അവരെ കൊലപ്പെടുത്തി. 
നിസാം ഉൾ മുൾക്ക്  പ്രധാനമന്തി പദം എറ്റെടുത്തു. സാദത് ഖാന്  അവധിലെ ഗവർണ്ണർ സ്ഥാനവും ബുർഹാൻ ഉൾ മുൾക്ക് എന്ന പട്ടവും ലഭിച്ചു. 

മുഗൾ സാമ്രാജ്യത്തിൻറെ പഴയ പ്രൌഢി വീണ്ടെടുക്കുന്നതിനുളള ശേഷി  മുഹമ്മദ് ഷാക്കില്ലായിരുന്നു. വിലാസലോലനായിരുന്ന മുഹമ്മദ് ഷായുടെ രീതികളിൽ അവജ്ഞയും മടുപ്പും തോന്നിയ നിസാം ഉൾ മുൾക്ക് ഡക്കാനിലേക്ക് തിരിച്ചു പോയി. മുഹമ്മദ് ഷാ ഇതു തടയാൻ വിഫല ശ്രമം നടത്തി. 1725-ൽ രാജപ്രതിനിധി പദവി ലഭിച്ചതോടെ ഡക്കാനിൽ   നിസാം ഉൾ മുൾക്കിൻറെ അധികാരം ഉറപ്പിക്കപ്പെട്ടു. 

## സാമ്രാജ്യ ക്ഷയം
### മറാഠ വെല്ലുവിളി
മറാഠശക്തികളുമായുളള ഏറ്റുമുട്ടലുകൾ മൂർദ്ധന്യത്തിലെത്തിയപ്പോൾ മുഹമ്മദ് ഷാ നിസാം ഉൾ മുൾക്കിനോട് സഹായമഭ്യർഥിക്കുകയും നിസാം ഉൾ മുൾക്കിന് അസഫ് ജാ എന്ന പട്ടം നല്കി പ്രീതിപ്പെടുത്തുകയും ചെയ്തു.  പക്ഷെ  നിസാം ഉൾ മുൾക്കിൻറെസൈന്യത്തെ ബാജിറാവുവിൻറെ സൈന്യം അമ്പേ പരാജയപ്പെടുത്തി. തുടർന്നുണ്ടായ ഉടമ്പടിയനുസരിച്ച് ( 1738 ജനുവരി) മാൾവാ പ്രവിശ്യയും , നർമ്മദക്കും യമുനക്കും ഇടയിലുളള പ്രദേശം മുഴുവനും 50 ലക്ഷം രൂപയും ബാജിറാവുവിനു ലഭിച്ചു. മുഗൾ സാമ്രാജ്യത്തിൻറെ അധഃപതനം ആരംഭിച്ചു. 
### [[നാദിർ ഷാ |നാദിർ ഷായുടെ]] ആക്രമണം
വടക്കു പടിഞ്ഞാറൻ പ്രവിശ്യകളുടെ കാര്യത്തിൽ മുഹമ്മദ് ഷാ ഒട്ടും ജാഗരൂകനായിരുന്നില്ല. പേർഷ്യൻ ഭരണാധികാരി നാദിർ ഷായുടെ സൈന്യം  1739, മാർച്ച് 20ന് ദൽഹിയിലെത്തി. രണ്ടു മാസത്തോളം നീണ്ടുന്ന ഉപരോധത്തിൽ  നഗരത്തിൻറെ പല ഭാഗങ്ങളും നശിപ്പിക്കപ്പെട്ടു.  കൂട്ടകൊലകൾ നടന്നു. 1739, മേയ് 16നു തിരിച്ചു പോകുമ്പോൾ കോഹിനൂർ രത്നവും  മയൂരസിംഹാസനവുമടക്കം  വമ്പിച്ച സ്വത്ത് കൊളളമുതലായി കൊണ്ടു പോയി. കൂടാതെ സിന്ധുവിന് പടിഞ്ഞാറുളള സ്ഥലങ്ങളും നാദിർ ഷായുടേതായി.

### പ്രവിശ്യകൾ നഷ്ടപ്പെടുന്നു
1740-ൽ ബീഹാർ പ്രവിശ്യയുടെ ഗവർണ്ണർ  അലി വർദി ഖാൻ ബംഗാളും ഒറീസ്സയും തൻറെ കീഴിലാക്കി   ബംഗാൾ, ബീഹാർ, ഒറീസ്സ പ്രവിശ്യകളുടെ അധിപതിയായി സ്വയം പ്രഖ്യാപിച്ചു. 1748-ൽ  അഹ്മദ് ഷാ അബ്ദാലി റോഹിലാഖണ്ഡ് കീഴ്പ്പെടുത്തി. 
മുഗൾ സാമ്രാജ്യത്തിൻറേതായി ഗംഗാതടത്തിൻറെ ഉത്തരാർദ്ധവും, സിന്ധു സത്ലജ്  നദികളുടെ തെക്കേ തീരവും മാത്രം ബാക്കിയായി. 
## അന്ത്യം
മഹോദരം ബാധിച്ച് 1748 ഏപ്രിൽ 20ന് മുഹമ്മദ് ഷാ അന്തരിച്ചു. ശവകുടീരം ഡൽഹിയിലെ നിസ്സാമുദ്ദീൻ ഔലിയ സമാധി വളപ്പിനകത്താണ്.

## അവലംബം


വർഗ്ഗം:മുഗൾ ചക്രവർത്തിമാർ
യൂട്രിക്കുലേറിയ

ഇരപിടിയൻ സസ്യത്തിലെ ഒരു ജനുസ്സാണ് **യൂട്രിക്കുലേറിയ**. ശുദ്ധജലത്തിൽ വളരുന്ന ഒരു ചെടിയാണിത്. നാരുകൊണ്ട് കൂടുണ്ടാക്കിയതു പോലയാണ് ഇവയുടെ രൂപം. കൂടിന് ഒരു അടപ്പും ഉണ്ട്.

## ഇര പിടിക്കുന്ന വിധം

നാരുകൊണ്ട് കൂടുണ്ടാക്കിയതു പോലയാണ് ഇത് ഇരിക്കുന്നത്. ഈ കൂടിനകത്ത് വെള്ളം കയറും. ഒപ്പം ചെറുമീനുകളും പ്രാണികളും ഉള്ളിലെത്തും. ചെറുമീനുകളും പ്രാണികളും കയറുമ്പോൾ അടപ്പ് അടയും. ഇവയുടെ ഇര കുടുങ്ങുകയും ചെയ്യും. വെള്ളം നാരുവഴി പുറത്ത് പോകുന്നു. ഈ ചെടിയിൽ അടങ്ങിയ ദഹനരസം ഇവയെ ദഹിപ്പിക്കുന്നു. ഇങ്ങനെയാണ് യൂട്രിക്കുലേറിയ ഇര പിടിക്കുന്നത്.

## പുറത്തേക്കുള്ള കണ്ണികൾ

## ഇതും കാണുക
യൂട്രിക്കുലേറിയ കുടുംബത്തിലെ കൃഷ്ണപ്പൂവിനെപ്പറ്റി

വർഗ്ഗം:യൂട്രിക്കുലേറിയ
വർഗ്ഗം:ഇരപിടിയൻ സസ്യങ്ങൾ
പുനലൂർ ബാലൻ

കേരളത്തിലെ ഒരു പ്രമുഖ കവിയും സാംസ്കാരിക പ്രവർത്തകനുമാണ് **പുനലൂർ ബാലൻ** (3 ജനുവരി 1929 – 19 മാർച്ച് 1987).കവിതയ്ക്ക് കേരള സാഹിത്യ അക്കാദമി അവാർഡ് ഉൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്.

## ജീവിതരേഖ
പുനലൂരിൽ ആനന്ദാലയത്തിൽ കേശവൻ്റെയും  പാർവ്വതിയുടെയും മകനായി ജനിച്ചു.സ്കൂൾ വിദ്യാഭ്യാസം പുനലൂരിലും ഇന്റർമീഡിയറ്റിന് തിരുവനന്തപുരത്തും പഠിച്ചു. സാഹിത്യവിശാരദിന് സംസ്ഥാനത്ത് ഒന്നാമനായി പരീക്ഷ ജയിച്ചു. 1950 ൽ സ്കൂൾ അദ്ധ്യാപകനായി. പുനലൂർ സ്കൂളിലും  ചെമ്മന്തൂർ സ്കൂളിലും അദ്ധ്യാപകനായിരുന്നു. അദ്ധ്യാപകനായിരിക്കെ എം.എ,എം.എഡ് ബിരുദങ്ങൾ നേടി. ഇടതു പക്ഷ രാഷ്ട്രീയത്തിൽ ആകൃഷ്ടനായ അദ്ദേഹം കായംകുളത്തെ ദേശാഭിമാനി തീയറ്റേഴ്സിനു വേണ്ടി ഗാന രചന നടത്തി. 'എൻ്റെ മകനാണ്‌ ശരി' എന്ന കെ.പി.എ.സി. യുടെ ആദ്യനാടകത്തിലെ പാട്ടുകൾ എഴുതി.ഇരുപതു വർഷത്തോളം അദ്ധ്യാപകനായി ജോലി ചെയ്ത അദ്ദേഹം പിന്നീട് ജോലി രാജി വച്ച് കേരള കൗമുദിയിൽ സഹപത്രാധിപരായി. പിന്നീട് കേരള ഭാഷാ ഇൻസ്റ്റിറ്റ്യൂട്ടിൽ ഉദ്യോഗസ്ഥനായി.വിജ്ഞാനകൈരളി മാസികയുടെ പത്രാധിപർ ആയിരുന്നു. കേരള ഭാഷാ ഇൻസ്റ്റിറ്റ്യൂട്ടിൻ്റെ അസിസ്റ്റന്റ് ഡയറക്ടർ ആയും പ്രവർത്തിച്ചിട്ടുണ്ട്. കേരള സാഹിത്യ അക്കാദമി അംഗമായി പ്രവർത്തിച്ചിട്ടുണ്ട്. അർബുദ ബാധിതനായി 1987 -ൽ അന്തരിച്ചു.

## കൃതികൾ
*തുടിക്കുന്ന താളുകൾ
*രാമൻ രാഘവൻ (1971)
*കോട്ടയിലെ പാട്ട് (1974) – കേരള സാഹിത്യ അക്കാദമി പുരസ്കാരം
*മൃതസഞ്ജീവനി (1976)
*അരം (1980)

## അവലംബം


വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:1929-ൽ ജനിച്ചവർ
വെങ്കിച്ചൻ സ്വാമി

കേരളത്തിലെ ഒരു പഞ്ചവാദ്യ മേളവിദ്വാനായിരുന്നു **തിരുവില്വാമല വെങ്കിച്ചൻ സ്വാമി**. പഞ്ചവാദ്യത്തിൽ ഉപയോഗിക്കുന്ന ഉപകരണങ്ങളും വാദ്യരീതിയും ചിട്ടപ്പെടുത്തുന്നതിൽ പ്രധാന പങ്ക് ഇദ്ദേഹത്തിനുണ്ട്.

വർഗ്ഗം:കേരളത്തിലെ പഞ്ചവാദ്യ കലാകാരന്മാർ
കണിയാർകോട്

കേരളത്തിലെ തൃശ്ശൂർ ജില്ലയിൽ തലപ്പിള്ളി താലൂക്കിലെ പഴയന്നൂർ ബ്ലോക്കിൽ ഉൾപ്പെട്ട ഒരു ഗ്രാമമാണ് **കണിയാർകോട്**.

തിരുവില്വാമല ഗ്രാമപഞ്ചായത്തിൽ ഉൾപെടുന്ന ഒരു വില്ലേജുകൂടിയാണിതു്. നെല്ലും ‌തെങ്ങും റബ്ബറുമാണ് ഇവിടുത്തെ പ്രധാന കൃഷിവിളകൾ. കൈത്തറിനെയ്ത്ത്, പനമ്പ്‌നെയ്ത്ത് കുട്ടനെയ്ത്ത്, ലോഹപ്പണി, പപ്പടവ്യവസായം, ആശാരിപ്പണി, കളിമൺപാത്ര നിർമ്മാണം, ഓട്ടുപാത്രനിർമ്മാണം തുടങ്ങിയ നിരവധി പരമ്പരാഗത വ്യവസായങ്ങൾ ഇവിടെ നിലനിൽക്കുന്നു.

ആനത്തലയുടെ രൂപമുള്ള ഒരു ആൽമരം ഇവിടെ ഏറെ ജനശ്രദ്ധ ആകർഷിക്കുന്നു.

## അവലംബം
ജി. കുമാരപിള്ള

G. Kumara Pillai

കേരളത്തിലെ ഒരു പ്രമുഖ കവിയും ഗാന്ധിയനും അദ്ധ്യാപകനുമാണ് **ജി. കുമാരപിള്ള** (22 ആഗസ്റ്റ് 1923 – 17 ആഗസ്റ്റ് 2000). കവിതയ്ക്കുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.

## ജീവചരിത്രം
1922  ആഗസ്റ്റ് 22ന്  കോട്ടയത്തിനടുത്തുള്ള വെന്നിമലയിൽ പെരിങ്ങര പി.ഗോപാലപിള്ളയുടെയും പാർവതി അമ്മയുടെയും
മകനായി ജനനം.പെരിങ്ങര ഗവ.ഹയർസെക്കണ്ടറി സ്കൂളിൽ (അന്നത്തെ ഗവ.അപ്പർ പ്രൈമറിസ്കൂൾ,പെരിങ്ങര) നിന്നും പ്രാഥമിക വിദ്യാഭ്യാസം നേടി.  ചങ്ങനാശ്ശേരി എസ്.ബി. കോളേജിൽ നിന്ന് ബിരുദവും, നാഗ്പൂർ സർവകലാശാലയിൽ നിന്നും സാഹിത്യത്തിൽ ബിരുദാനന്തരബിരുദവും പൂർത്തിയാക്കി. മുംബൈയിൽ ക്ലർക്കും സെക്രട്ടേറിയറ്റിൽ കളക്ടർ ആയും ജോലി നോക്കി. ***യൂണിവേഴ്സിറ്റി കോളേജിൽ ലക്ചറർ ആയിരുന്നു***.

സ്വാതന്ത്ര്യ സമര സേനാനിയായിരുന്ന അദ്ദേഹം 1944-46 കാലഘട്ടത്തിൽ കൊച്ചി പ്രജാമണ്ഡലവുമായി ബന്ധപ്പെട്ട് പ്രവർത്തിച്ചിരുന്നു. പൗരാവകാശം, മദ്യനിരോധനം, ഗാന്ധിമാർഗ്ഗം തുടങ്ങിയ മേഖലകളിൽ സജീവമായി പ്രവർത്തിച്ച ഒരു തികഞ്ഞ ഗാന്ധിയനായിരുന്നു ജി. കുമാരപ്പിള്ള. കേരള സാഹിത്യ അക്കാദമി നിർവ്വാഹക സമിതി അംഗമായിരുന്ന അദ്ദേഹം 1961 മുതൽ 1969 വരെ അദ്ദേഹം കേരളാസർവകലാശാല സെനറ്റ് അംഗമായിരുന്നു. അരവിന്ദന്റെ ഉത്തരായനം എന്ന സിനിമയിലെ 'ഹൃദയത്തിൻ രോമാഞ്ചം' എന്നു തുടങ്ങുന്ന ഗാനം കുമാരപിള്ളയുടെ കവിതയാണ്. 2000 ആഗസ്റ്റ് 16-ന് തൃശ്ശൂരിൽ വെച്ച് അദ്ദേഹം അന്തരിച്ചു.

## പുരസ്കാരങ്ങൾ
*കേരള സാഹിത്യ അക്കാദമി പുരസ്​കാരം 
*ഓടക്കുഴൽ പുരസ്കാരം
*ആശാൻ പുരസ്കാരം

## അവലംബം


വർഗ്ഗം:1923-ൽ ജനിച്ചവർ
വർഗ്ഗം: 2000-ൽ മരിച്ചവർ
വർഗ്ഗം:ഓഗസ്റ്റ് 22-ന് ജനിച്ചവർ
വർഗ്ഗം:സെപ്റ്റംബർ 17-ന് മരിച്ചവർ

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
മുദ്രപ്പത്രം

സാധനങ്ങളുടേയും സേവനങ്ങളുടേയും കൈമാറ്റം ചെയ്യുന്നതിലേയ്ക്കായി സർക്കാരിന്റെ നേരിട്ടുള്ള നിയന്ത്രണത്തിൽ നിർമ്മിച്ച് വിതരണം ചെയ്യുന്ന റവന്യൂ സ്റ്റാമ്പ് അച്ചടിച്ച കടലാസിനേയാണ് സാധാരണയായി **മുദ്രപ്പത്രം** എന്നു പറയുന്നത്. ഓരോ കൈമാറ്റത്തിലൂടെയും സർക്കാരിലേയ്ക്ക് ലഭിക്കേണ്ടുന്ന മൂല്യമനുസരിച്ച് ഓരോ മുദ്രപ്പത്രത്തിനും ഓരോ വില നിശ്ചയിച്ചിട്ടുണ്ട്.  രണ്ട് വ്യക്തികൾ തമ്മിലോ സ്ഥാപനങ്ങളും വ്യക്തികളും തമ്മിലോ സഥാപനങ്ങളും സ്ഥാപനങ്ങളും തമ്മിലോ ഉണ്ടാക്കുന്ന ഉടമ്പടി ബലപ്പെടുത്തുന്നതിനും മുദ്രപ്പത്രങ്ങൾ ഉപയോഗിക്കുന്നു. കൂടാതെ സർക്കാർ സ്ഥാപനങ്ങളിലേയ്ക്കുള്ള ചില അപേക്ഷകൾക്കും മുദ്രപ്പത്രങ്ങൾ ഉപയോഗിക്കുന്നു.
സുരേഷ് ബാബു ശ്രീസ്ഥ

കണ്ണൂർ ജില്ലയിലെ ശ്രീസ്ഥ സ്വദേശിയായ മലയാളനാടകകൃത്താണ് **സുരേഷ് ബാബു ശ്രീസ്ഥ**. അമെച്വർ നാടക രംഗത്തും പ്രഫഷണൽ നാടകരംഗത്തും പ്രശസ്തൻ,ജനനം 1970,പഴയകാല നാടകപ്രവർത്തകനായ കെ.വി.കുഞ്ഞിക്കണ്ണനാണ് പിതാവ്.ആരോഗ്യ വകുപ്പ് ഉദ്യോഗസ്ഥൻ .വടകരയിൽ സ്ഥിര താമസം.

## പ്രധാന നാടകങ്ങൾ
#ഉയിർത്തുടി- 2002 കേരള സംഗീത നാടക അക്കാദമിയുടെ അമെച്വർ നാടക പുരസ്കാരങ്ങൾ മൂന്നെണ്ണം നേടിയ നാടകം.
#മക്കൾ കൂട്ടം- 2010 ലെ കേരള സംഗീത നാടക അക്കാദമിയുടെ അമെച്വർ നാടക പുരസ്കാരങ്ങൾ  നേടിയ നാടകം.
#പൊരുള്മൊഴി- 2006 കേരള സാഹിത്യ അക്കാദമിഎൻഡോവ്മെന്റ്, അബുദാബി ശക്തി അവാർഡ് എന്നിവ നേടിയ കൃതി.
#സബർമതി- ഏ.കെ.ജി.പുരസ്കാരം,കണ്ണൂക്കര ദിവാകരൻ മാസ്റ്റർ സ്മാരക രചന പുരസ്കാരം എന്നിവ നേടിയ നാടകം
#ആര്യാവർത്തം- കെ.ജി.ഒ.എ.രചന അവാർഡ്,ഇ.എം.എസ്സ് സ്മാരക സ്വർണ്ണ മെഡൽ അവാർഡ് എന്നിവ നേടിയ നാടകം
#ചാർവാകൻ- കൊടുവള്ളി നാടക പഠനകേന്ദ്രം രചന അവാർഡ് നേടിയ നാടകം
#ശുദ്ധികലശം- സംസ്ഥാന പ്രൊഫഷണൽ നാടകമത്സരത്തിൽ  മികച്ച നാടകത്തിനുള്ള രണ്ടാം സ്ഥാനം
#പ്രണയസാഗരം -സംസ്ഥാന പ്രൊഫഷണൽ നാടകമത്സരത്തിൽ 2014 ലെ മികച്ച നാടകത്തിനുള്ള പുരസ്കാരം
#ന്റുപ്പാപ്പാക്കൊരാനേണ്ടാർന്നു - 2015ലെ മികച്ച നാടകത്തിനുള്ള സംസ്ഥാന പുരസ്കാരം

## പുസ്തകങ്ങൾ
#പൊരുൾമൊഴി
#പെണ്ണ്
## മറ്റു നാടകങ്ങൾ
#ദ്വയം
#പെണ്ണ്
#തീർത്ഥശില
#മൊയ്യാരത്ത് ശങ്കരൻ
#1118ൽ മീനം 16
#ബാമിയൻ ഗീതം
#സാന്ധ്യമേഘങ്ങളുടെ യാത്രാമൊഴി
#ജന്മവൃത്താന്തം
#കുലം
#മരണവാറണ്ട്
#ആയിഷ (കെ.പി.എ.സി)
#നീലക്കുയിൽ (കെ.പി.എ.സി)
#തയ്യൽ മെഷീൻ
#ശ്രീനാരായണഗുരു (കണ്ണൂർ സംഘചേതന )
# അടിയതമ്പ്രാട്ടി (കണ്ണൂർ സംഘചേതന)
# പെൺനടൻ ( സന്തോഷ് കീഴാറ്റൂർ ഏകപാത്ര നാടകം )
# മലാല - അക്ഷരങ്ങളുടെ മാലാഖ - (നീഹാരിക മോഹൻ- ഏകപാത്ര നാടകം )
# മണ്ടോടി പറയുന്നു - ഒഞ്ചിയം എന്റെ ചുവന്ന മണ്ണ് (വടകര നാടക ഭൂമി)
# കുരങ്ങു മനുഷ്യൻ (വടകര  ജനനാട്യ വേദി)
# നാട്ടുപച്ച ( കേരള ശാസ്ത്രസാഹിത്യ പരിഷത്ത് കലാജാഥ )
# ശീലക്കുട (കേരള ശാസ്ത്രസാഹിത്യ പരിഷത്ത് ) 
# കവിയച്ഛൻ (അബുദാബി ശക്തി തിയറ്റേഴ്സ് )

=പ്രൊഫഷണൽ നാടകങ്ങൾ=

## [[കെ.പി.എ.സി]]. അവതരിപ്പിച്ച നാടകങ്ങൾ
#നീലക്കുയിൽ 
#ശുദ്ധികലശം 
#സഹനപർവ്വം 
#ജീവിതമാണ് സന്ദേശം
#പ്രണയസാഗരം
#സീതായനം
#ൻറുപ്പുപ്പാക്കൊരാനേണ്ടാർന്നു

## കണ്ണൂർ സംഘചേതന അവതരിപ്പിച്ച നാടകങ്ങൾ
#കനൽപ്പാത
#ഉണർത്തുപാട്ട്
#രണ്ടിടങ്ങഴി
#കാലം സാക്ഷി
#ചിത്രശലഭങ്ങൽക്കൊരു വീട്
#ശ്രീനാരായണഗുരു

## മറ്റു സംഘങ്ങൾക്ക് വേണ്ടി രചിച്ചവ
# സ്നേഹഹഗ്രാമം (തിരുവനന്തപുരം സ്വദേശാഭിമാനി) 
#നീ തെരുവിന്റെ തീക്കനൽ - (സഫ്ദർ ഹാശ്മിയുടെ ജീവിതകഥ) ന്യൂഡൽഹി ജന സംസ്കൃതി
#കവിയച്ഛൻ - അബുദാബി ശക്തി തിയറ്റേർസ്
#പഥേർ പാഞ്ചലി- ഗ്രാമിക തിരുവനന്തപുരം
#സ്നേഹഗ്രാമം- സ്വദേശാഭിമാനി തിരുവനന്തപുരം
#വാർഡ് മെമ്പർ -കോഴിക്കോട് സഗർ
## പ്രത്യേക നാടകങ്ങൾ
#മണ്ടോടി പറയുന്നു- ഒഞ്ചിയം എന്റെ ചുവന്ന മണ്ണ് - വടകര ജന നാട്യവേദി
#കുരങ്ങ് മനുഷ്യൻ-വടകര ജന നാട്യവേദി ( 2015 മേയ് 24 നു 50 വേദികളിൽ ഒരേ സമയമവതരിപ്പിച്ചു)
#പെൺനടൻ -സന്തോഷ് കീഴാറ്റൂർ ഏകപാത്ര നാടകമായി അവതരിപ്പിച്ചു 
#നാട്ടുപച്ച 2014 കേരള ശാസ്ത്ര സാഹിത്യ പരിഷത്ത് കലാജാഥ യിൽ കേരളത്തിൽ നൂറുകണക്കിന് വേസദികളിൽ അവതരിപ്പിച്ചു.
# സത്യസന്ധൻ

=പുരസ്കാരങ്ങൾ=
#അബുദാബി ശക്തി അവാർഡ്
#അശോകൻ കതിരൂർ സ്മാരക നാടക പുരസ്കാരം 
#ബാലൻ കെ നായർ സ്മാരക രചനാ പുരസ്കാരം
#കേരള സംഗീത നാടക അക്കാദമിയുടെ അമെച്വർ നാടക പുരസ്കാരങ്ങൾ 2002
#കേരള സംഗീത നാടക അക്കാദമിയുടെ അമെച്വർ നാടക പുരസ്കാരങ്ങൾ 2010

## അവലംബം

## പുറത്തേക്കുള്ള കണ്ണികൾ
വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മികച്ച നാടകരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
പറവൂർ കോടതി സമുച്ചയം

രാമവർമ്മ ആയില്യം തിരുനാൾ മഹാരാജാവ് 1875-ൽ സ്ഥാപിച്ചതാണ് **പറവൂർ കോടതി സമുച്ചയം**. രണ്ടു ഭാഗങ്ങളിലായി നിർമ്മിച്ച കെട്ടിടം രണ്ടു നിലകളിലായി സ്ഥാപിച്ചിരിക്കുന്നു. പറവൂരിൽ ഈ കോടതിമന്ദിരം സ്ഥാപിച്ച ശേഷം ആലങ്ങാട് നിലവിലുണ്ടായിരുന്ന കോടതി ഇവിടേക്ക് മാറ്റി സ്ഥാപിച്ചിരുന്നു. തൊടുപുഴ, മൂവാറ്റുപുഴ, കോട്ടയം, പെരുമ്പാവൂർ, ദേവികുളം കോടതികൾ ഈ കോടതിയുടെ കീഴിലായിരുന്നു. കേരള രൂപീകരണശേഷം ജില്ലാ കോടതി എറണാകുളം നഗരത്തിലേക്ക് മാറ്റി സ്ഥാപിച്ചു. അഡീഷണൽ ജില്ലാകോടതി ഉൾപ്പെടെ 7 കോടതികൾ ഇപ്പോൾ ഇവിടെ പ്രവർത്തിക്കുന്നു. 

വർഗ്ഗം:കേരളത്തിലെ കോടതികൾ
വർഗ്ഗം:കേരളചരിത്രം
പേടിക്കുടലൻ നിലയണ്ണാൻ

നിലയണ്ണാന്മാരിൽ ഒരിനമാണ് **പേടിക്കുടലൻ നിലയണ്ണാൻ** (**Yellow-bellied marmot**). മഞ്ഞവയറൻ നിലയണ്ണാനെന്നും ഇതറിയപ്പെടുന്നു. അണ്ണാന്മാരിൽ മരത്തിലല്ലാതെ നിലത്തു മാത്രം വസിക്കുന്ന ഇവ അമേരിക്കയിലും പടിഞ്ഞാറൻ കാനഡയിലുമാണ് കാണപ്പെടുന്നത്. മഞ്ഞിനടിയിൽ മണ്ണിൽ മാളമുണ്ടാക്കിയാണ് ഇവ വസിക്കുന്നത്. ശത്രുക്കളിൽ നിന്നും ആക്രമണമുണ്ടായാൽ ഇവ ചൂളം വിളിച്ച് മറ്റുള്ളവയെ അറിയിക്കുകയും മാളത്തിൽ ഒളിക്കുകയും ചെയ്യുന്നു. മഞ്ഞുകാലത്തിനു ശേഷം ഭക്ഷിക്കാനായി ഇവ വിത്തുകളും പഴങ്ങളും ശേഖരിച്ചു വയ്ക്കും. 

## അവലംബം

## പുറത്തേക്കുള്ള കണ്ണികൾ

വർഗ്ഗം:നിലയണ്ണാനുകൾ
വർഗ്ഗം:കാനഡയിലെ സസ്തനികൾ
വർഗ്ഗം:അമേരിക്കയിലെ സസ്തനികൾ
വദാഹ് ഖൻഫർ

**വദാഹ് ഖൻഫർ**
(وضاح خنفر) പ്രമുഖ മനുഷ്യാവകാശ പത്രപ്രവർത്തകൻ. 1968ൽ ഫലസ്തീൻിലെ ജെനിൻ പട്ടണത്തിൽ ജനനം.  അൽ ജസീറ ചാനലിന്റെ നെറ്റ് വർക്ക് ഡയറക്ടർ ജനറലായി ജോലി ചെയ്തു.  2009 ലെ ഫോർബ്സ് സിൻ ‘Powerful People in the World' ഒരാളായി തെരഞ്ഞെടുത്തു. 2011 ൽ ഫാസ്റ്റ് കമ്പനി റാങ്കിങിൽ ബിസിനസ് ക്രിയേറ്റീവ് പ്യൂപ്പിളിൽ ഒന്നാം സ്ഥനം നേടി.
## പുറങ്കണ്ണികൾ
*  ജനാധിപത്യവാദികൾ രാഷ്ട്രീയ ഇസ്ലാമിനൊപ്പം നിൽക്കണം-മാധ്യമം ലേഖനം 
* The Guardian: Al-Jazeera is Helping to Break the Silence
* The Huffington Post: Al Jazeera English Should Be Available on American Television
* Newsweek: Not Coming to America: The U.S. censors Al Jazeera for no good reason
* The New York Times: Al Jazeera Hopes Reports From Egypt Open Doors in U.S.
* NPR: On The Media - Al Jazeera Now 
* Democracy Now: Al Jazeera Chief Wadah Khanfar on Obama’s Expansion of the Afghan War, US Policy in the Middle East and the Role of Independent Voices in the Media
* Forbes Magazine: The World's Most Powerful People
* New America Foundation: Pushing Reset on America's Relationship with Al Jazeera and the Arab World 
* Foreign Policy Magazine: Khanfar- Obama has opened a window of opportunity 
* Charlie Rose Show: A Conversation with Wadah Khanfar 
* Public Broadcasting Service|PBS: Interview with Wadah Khanfar
* Indiantelevision.co: Indiantelevision.com's Interview with Wadah Khanfar
* Interview with Wadah Khanfar 
* Time: Interview with Wadah Khanfar 
* Arabian Business Magazine: Wadah Khanfar named as eighth most powerful Arab
* Foreign Policy Magazine: Interview with Wadah Khanfar 
* Democracy Now: Wadah Khanfar on Obama’s Expansion of the Afghan War and US Policy in the Middle East
## അവലംബം

വർഗ്ഗം:1968-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മനുഷ്യാവകാശപ്രവർത്തകർ
നിലയണ്ണാൻ

സസ്തനികളിലെ അണ്ണാൻ കുടുംബത്തിലെ ഒരു ജനുസ്സാണ് **നിലയണ്ണാൻ** (**Ground squirrel**). അണ്ണാന്മാരിൽ മരത്തിലല്ലാതെ നിലത്തു മാത്രം വസിക്കുന്ന ഇനങ്ങളാണിത്. 

## അവലംബം

## പുറത്തേക്കുള്ള കണ്ണികൾ

* The Marmot Burrow 
* International Marmot Network

വർഗ്ഗം:അണ്ണാനുകൾ
വർഗ്ഗം:നിലയണ്ണാനുകൾ
വർഗ്ഗം:ഏഷ്യയിലെ സസ്തനികൾ
വർഗ്ഗം:വടക്കേ അമേരിക്കയിലെ സസ്തനികൾ
വടക്കൻ ബിർച്ച് എലി

എലി വർഗ്ഗത്തിലെ വളരെ ചെറിയ ഒരിനമാണ് **വടക്കൻ ബിർച്ച് എലി**. മാസങ്ങളോളം തുടർച്ചയായി ഉറങ്ങുന്നു എന്നതാണിവയുടെ പ്രത്യേകത. അമിതമായി ഭക്ഷണം കഴിക്കുന്നതിനാൽ തൊലിക്കടിയിൽ രൂപപ്പെടുന്ന കൊഴുപ്പിന്റെ സഹായത്താലാണ് ഇവ ഉറക്കത്തിൽ ജീവിക്കുന്നത്. വാലു കൂടാതെ 5 മുതൽ 8 വരെ സെന്റീമീറ്ററാണ് ഇവയുടെ നീളം. 4.5 മുതൽ 13 ഗ്രാം വരെയാണ് ഇവയുടെ ഭാരം. മൊട്ടുകൾ, ധാന്യങ്ങൾ, ചെറുപഴങ്ങൾ ചിലപ്പോൾ പ്രാണികളുമാണ് ഇവയുടെ ഭക്ഷണം. 

## അവലംബം

* Holden, M. E. and G. G. Musser. 2005. Family Dipodidae. Pp. 871-893 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

## പുറത്തേക്കുള്ള കണ്ണികൾ

വർഗ്ഗം:എലികൾ
റഫിയുദ് ദരജത്

ഫറൂഖ്സിയാറിനുശേഷം സയ്യദ് സഹോദരന്മാർ, മുഗൾ സിംഹാസനത്തിലേക്കാനയിച്ചത്  ബഹദൂർഷായുടെ മറ്റൊരു പൌത്രനായ റഫി ഉദ് ദരജത്തിനേയാണ്. ശ്വാസകോശരോഗത്താൽ പീഡിതനും ദുർബലനുമായിരുന്ന   റഫി ഉദ് ദരജത്  സയ്യദ് സഹോദരന്മാരുടെ, കളിപ്പാവയായിരുന്നു. 1719 ഫെബ്രുവരി 28 മുതൽ ജൂൺ 6 വരെ  മൂന്നു മാസമേ ദരജത് സമ്രാട്ടായി വാണുളളു.

റഫി ഉദ് ദരജത്തിന്റെ ശവകുടീരം ഖ്വാജാ കുത്തബുദ്ദീൻ കാകിയുടെ സ്മാരക മണ്ഡപം നിലനില്ക്കുന്ന പുരയിടത്തിലാണ്.

### അവലംബം


വർഗ്ഗം:1699-ൽ ജനിച്ചവർ
വർഗ്ഗം:1719-ൽ മരിച്ചവർ
വർഗ്ഗം:നവംബർ 30-ന് ജനിച്ചവർ
വർഗ്ഗം:ജൂൺ 9-ന് മരിച്ചവർ
വർഗ്ഗം:മുഗൾ ചക്രവർത്തിമാർ
റഫിയുദ്ദൗള

**ഷാജഹാൻ രണ്ടാമൻ ** (**شاه جہان ۲**)എന്ന പേരിൽ 1719 ജൂൺ ആറിന്  സിംഹാസനസ്ഥനായ റഫിയുദ്ദൗളയും മുന്ഗാമിയായ സഹോദരൻ റഫി ഉദ് ദർജത്തിനെ പോലെ മൂന്നു മാസക്കാലമേ മുഗൾ സിംഹാസനത്തിലിരുന്നുളളു.

## അവലംബം


വർഗ്ഗം:1696-ൽ ജനിച്ചവർ
വർഗ്ഗം: 1719-ൽ മരിച്ചവർ
വർഗ്ഗം:സെപ്റ്റംബർ 19-ന് മരിച്ചവർ

വർഗ്ഗം:മുഗൾ ചക്രവർത്തിമാർ
ചങ്ങമ്പുഴ പാർക്ക്

മഹാകവി ചങ്ങമ്പുഴ കൃഷ്ണപിള്ളയുടെ ഓർമ്മയ്ക്കായി എറണാകുളത്തെ ഇടപ്പള്ളിയിൽ സ്ഥാപിച്ചിട്ടുള്ള വിനോദ, സാംസ്കാരിക കേന്ദ്രമാണ് **ചങ്ങമ്പുഴ പാർക്ക്**.
## ചങ്ങമ്പുഴ കൃഷ്ണപിള്ള
thumb|200px|right| പാർക്കിൽ സ്ഥാപിച്ചിരിക്കുന്ന ചങ്ങമ്പുഴയുടെ പ്രതിമ
മനുഷ്യനെന്ന നിലയിലും കവിയെന്ന നിലയിലും മറ്റുള്ള മലയാളകവികളിൽനിന്നു തികച്ചും ഒറ്റപ്പെട്ടു നിൽക്കുന്നു മഹാകവി ചങ്ങമ്പുഴ. മലയാളത്തിന്റെ ഈ പ്രിയപ്പെട്ട കവി 1911 ഒക്ടോബർ 11-ന്‌ ജനിച്ചു. ജന്മദേശം ഉത്തരതിരുവിതാംകൂറിൽപ്പെട്ട (ഇപ്പോൾ എറണാകുളം ജില്ലയിൽ) ഇടപ്പള്ളിയാണ്‌. ചങ്ങമ്പുഴത്തറവാട്ടിലെ ശ്രീമതി പാറുക്കുട്ടിയമ്മയാണ്‌ മാതാവ്‌. പിതാവ്‌ തെക്കേടത്തു വീട്ടിൽ നാരായണമേനോനും.
## ചിത്രശാല

File:Changampuzha Park Entrance.JPG|പ്രവേശന കവാടം
File:Monument at Changampuzha Park Edapally DSC 7002.JPG|ചുമടുതാങ്ങി
File:Edapally Changampuzha Park DSC 6995.JPG|ശില്പം
File:Sea Hawk Plane Changampuzha Park Edappilly.JPG|സീഹോക്ക് വിമാനം
File:Changampuzha park yellow bamboo.jpg|thumb|ചങ്ങമ്പുഴ പാർക്കിലെ മുളങ്കൂട്ടം
File:Changampuzha park art 04.jpg|thumb|ചങ്ങമ്പുഴ പാർക്കിനു മുന്നിലെ സന്ദേശം
File:Changampuzha park art 05.jpg|thumb|ചങ്ങമ്പുഴ പാർക്കിലെ ശിൽപം
File:Changampuzha park art 06.jpg|thumb|ചങ്ങമ്പുഴ പാർക്കിലെ ശിൽപം
File:Changampuzha park art 02.jpg|thumb|ചങ്ങമ്പുഴ പാർക്കിലെ ശിൽപം
File:Changampuzha park art 03.jpg|thumb|ചങ്ങമ്പുഴ പാർക്കിലെ ശിൽപം
File:Changampuzha park art 01.jpg|thumb|ചങ്ങമ്പുഴ പാർക്കിലെ ശിൽപം


## അവലംബം

## പുറത്തേക്കുള്ള കണ്ണികൾ

* http://www.changampuzhapark.com/

വർഗ്ഗം:കൊച്ചി
വർഗ്ഗം:കേരളത്തിലെ പാർക്കുകൾ
വർഗ്ഗം:ഇന്ത്യയിലെ പാർക്കുകൾ
വർഗ്ഗം:ചങ്ങമ്പുഴ
ഗൂഗിൾ ഉറുമ്പ്

ഉറുമ്പുകളിലെ ഒരിനമാണ് **ഗൂഗിൾ ഉറുമ്പ്** (*പ്രാസറേഷ്യം ഗൂഗിൾ*, *Proceratium google*). കാലിഫോർണിയ അക്കാദമി ഓഫ് സയൻസിലെ ശാസ്ത്രജ്ഞർ ഗൂഗിൾ മാപ്പിന്റെ സഹായത്താലാണ് മഡഗാസ്കറിൽ നിന്നും ഇവയെ കണ്ടെത്തിയത്. അതിനാലാണ് ഇവയ്ക്ക് ഗൂഗിൾ ഉറുമ്പ് എന്ന പേരു ലഭിച്ചത്. ബ്രിയൻ എൽ. ഫിഷർ എന്ന ശാസ്ത്രജ്ഞനാണ് ഈ ഉറുമ്പിനെ കണ്ടെത്തിയത്.

## അവലംബം

*Antweb (2005).  Species: Proceratium google . Retrieved September 30, 2005.
*California Academy of Sciences (2005). ACADEMY SCIENTIST MAPS WORLD'S ANTS WITH GOOGLE EARTH . Retrieved September 30, 2005.
*Official Google Blog; Brian L. Fisher (2005). Ants unearthed with Google Earth. Retrieved September 30, 2005.

## പുറത്തേക്കുള്ള കണ്ണികൾ
*Large photo of the ant 

വർഗ്ഗം:ഉറുമ്പുകൾ